
ΤΕΥΧΟΣ ΔΕΥΤΕΡΟ 


Αρ. Φύλλου 2586 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο: «Επιστήμες της Αγωγής: Τέχνη και Εκπαί¬ 
δευση» του Παιδαγωγικού Τμήματος Προσχολι- 
κής Εκπαίδευσης (Π.Τ.Π.Ε.) του Πανεπιστημίου 
Κρήτης σύμφωνα με το ν. 4485/2017 (ΦΕΚ 114 Α'). 

2 Έγκριση κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
τίτλο: «Επείγουσα και Εντατική Θεραπεία Παίδων, 
Εφήβων και Νέων» του Τμήματος Ιατρικής της 
Ιατρικής Σχολής του Πανεπιστημίου Κρήτης σύμ¬ 
φωνα με το ν. 4485/2017 (ΦΕΚ 114 Α'). 


ΑΠΟΦΑΣΕΙΣ 

Αριθμ. 8007/13.06.201 8 (1) 

Έγκριση κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
με τίτλο: «Επιστήμες της Αγωγής: Τέχνη και Εκ¬ 
παίδευση» του Παιδαγωγικού Τμήματος Προ- 
σχολικής Εκπαίδευσης (Π.Τ.Π.Ε.) του Πανεπι¬ 
στημίου Κρήτης σύμφωνα με το ν. 4485/2017 
(ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Αριθμ. τακτικής συνεδρίασης 383η/15-02-2018) 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239 τ.Α'/1973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ.Α'/1974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ.Α'/1973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ..., του 
ν. 259/1976 (ΦΕΚ 25 τ.Α'/1976) περί τροποποιήσεως 
και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (ΦΕΚ 48/15.04.1983, τ.Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 


2. Το υπ'αριθμόν π.δ. 96/2013 (ΦΕΚ 133/τ.Α7 
05.06.2013) για την «Κατάργηση - συγχώνευση τμη¬ 
μάτων - Μετονομασία Σχολής στο Πανεπιστήμιο Κρή¬ 
της», όπως τροποποιήθηκε και ισχύει με το υπ'αριθμόν 
π.δ. 128/2013 (ΦΕΚ 195/τ.Α'/17.09.2013), και τις εκδο- 
θείσες μετ' αυτού διαπιστωτικές πράξεις του Πρύτα¬ 
νη, υπ'αριθμόν 10.953/31.07.2013, 10.954/31.07.2013 
και 10.955/31.07.2013 (ΦΕΚ 1959/τ.Β'/12.08.2013). Το 
ν. 4452/2017 (ΦΕΚ 17/τ.Α/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παράγραφος 4. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια¬ 
τάξεων του ν. 4485/2017 (ΦΕΚ 114/τ.Α704-08-2017) για 
το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

δ.Τις διατάξειςτου Άρθρου 13 «Σύγκλητος» παρ. 2, εδ. 
ιε, Ιζ, ιη, του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΑΙ ΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του Άρθρου 31 «Όργανα διοίκη¬ 
σης των Π.Μ.Σ. και των Διδακτορικών Σπουδών» του 
ΚΕΦ. ΣΤ' «Δεύτερος και Τρίτος Κύκλος Σπουδών» του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις», καθώς και του Άρθρ. 32 «Ίδρυση 
Π.Μ.Σ.»του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

8. Τις διατάξεις του Άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του Άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 

άλλες διατάξεις». 

10. Τις διατάξεις του ν. 4009/2011 (ΦΕΚ Α' 
195/06.09.2011) «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ.Α'/02- 
08-2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ.Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ τ.Α' 156/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή 
του Συστήματος Συσσώρευσης Πιστωτικών Μονάδων» 
(ΦΕΚ τ.ΒΊ 466/13-08-2007). 

12. Τις διατάξεις του άρθρου 2 του ν. 3861 /2010 (ΦΕΚ τ. 
Α' 112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚτ.Α'254/21 -11 -2013), του άρθρου 197 
του ν. 4281/2014 (ΦΕΚτ.Α' 160/8-8-2014), του άρθρου 31 
του π.δ. 28/2015 (ΦΕΚ 34 Α723-3-2015) περί «κωδικοποί¬ 
ησης διατάξεων για την πρόσβαση σε δημόσια έγγραφα 
και στοιχεία, του άρθρου 375 του ν. 4412/2016 (ΦΕΚ τ. 
Α'147/08-08-2016 καθώς και την εκδοθείσα υπ'αριθμ. 
ΥΠΟΙΚ Δ6 1127865/ΕΞ2010/30-09-2010 απόφαση. 

13. Την υπ' αριθμ. 216772/Ζ1 (ΦΕΚ 4334/Β /12-12- 
2017) Υπουργική απόφαση που αφορά τον «Τρόπο κα¬ 
τάρτισης του αναλυτικού προϋπολογισμού λειτουργίας 
και την έκθεση βιωσιμότητας των Προγραμμάτων Με¬ 
ταπτυχιακών Σπουδών» και τις εγκυκλίους εφαρμογής 
υπ'αριθμ. 163204/Ζ1/29-09-2017 «Εφαρμογή των δια¬ 
τάξεων του ν. 4485/2017 (ΑΊ14) για θέματα μεταπτυχι¬ 
ακών σπουδών και εκπόνησης διδακτορικών διατριβών- 
λοιπά θέματα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, 
υπ'αριθμ. 164530/Ζ1 /03-10-2017 «Άμεσες ενέργειες και 
χρονοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017 (ΑΊ 14), υπ'αριθμ. 
203446/Ζ 1/22.11.2017 «Διευκρινίσεις σχετικά με την 
εφαρμογή διατάξεων του ν. 4485/2017 (ΑΊ 14), υπ'α- 
ριθμ. 227378/Ζ1 /22.12.2017 «Εφαρμογή των διατάξε¬ 
ων του ν. 4485/2017 (ΑΊ 14) για θέματα μεταπτυχιακών 
σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 


15. Το απόσπασμα πρακτικών της Γενικής Συνέλευσης 
του ΠαιδαγωγικούΤμήματος Προσχολικής Εκπαίδευσης 
του Πανεπιστημίου Κρήτης (συνεδρία 547/17-1-2018) 
σχετικά με την κατάρτιση Μεταπτυχιακών Σπουδών του 
ΠΜΣ. 

16. Την εισήγηση με αριθμ. 2/13.02.2018 συνεδρίασης 
της Επιτροπής Μεταπτυχιακών Σπουδών του Πανεπι¬ 
στημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπου¬ 
δών του Προγράμματος Μεταπτυχιακών Σπουδών με 
τίτλο: «Επιστήμες της Αγωγής: Τέχνη και Εκπαίδευση» 
του ΠαιδαγωγικούΤμήματος Προσχολικής Εκπαίδευσης 
(Π.Τ.Π.Ε.) του Πανεπιστημίου Κρήτης, όπως αυτός κατα¬ 
τέθηκε και έχει ως ακολούθως: 

1. Διαδικασία Προκήρυξης 

Το υπό προκήρυξη πρόγραμμα σπουδών, ο μήνας που 
θα γίνει αυτή, το ύψος των διδάκτρων, η διαδικασία επι¬ 
λογής, καθώς και ο ανώτατος αριθμός των υπό κατάληψη 
θέσεων μεταπτυχιακών φοιτητών καθορίζονται από τη 
Συνέλευση του Τμήματος κάθε έτος. Η προκήρυξη δη¬ 
μοσιεύεται στα έντυπα και ηλεκτρονικά μέσα μαζικής 
ενημέρωσης. Η επιλογή των εισακτέων γίνεται σύμφωνα 
με τις κείμενες διατάξεις. 

2. Προϋποθέσεις Υποψηφιότητας 

Στο Π.Μ.Σ. γίνονται δεκτοί πτυχιούχοι α) των Παιδα¬ 
γωγικών Τμημάτων, των Τμημάτων Φιλοσοφίας, Παιδα¬ 
γωγικής και Ψυχολογίας και Τμημάτων Ψυχολογίας των 
Α.Ε.Ι. της ημεδαπής ή αντίστοιχων Πανεπιστημιακών 
Τμημάτων της αλλοδαπής, β) άλλων Τμημάτων Α.Ε.Ι., 
εφόσον έχουν εξετασθεί επιτυχώς σε δύο τουλάχιστον 
μαθήματα είτε των Επιστημών της Αγωγής είτε συναφή 
με κάποια μορφή Τέχνης, γ) Τμημάτων Βρεφονηπιοκο- 
μίας, Τμημάτων Προσχολικής Αγωγής, Τμημάτων Κοι¬ 
νωνικής Εργασίας και Τμημάτων Λογοθεραπείας των 
Τ.Ε.Ι. της ημεδαπής ή αντίστοιχων Τμημάτων Τ.Ε.Ι. της 
αλλοδαπής ή Τμημάτων Τ.Ε.Ι. με πτυχίο συναφές με το 
γνωστικό αντικείμενο της υπό προκήρυξη ειδικότητας. 

Οι υποψήφιοι καλούνται να υποβάλουν στη Γραμμα¬ 
τεία του Π.Τ.Π.Ε. αίτηση, βιογραφικό σημείωμα, επικυ¬ 
ρωμένα αντίγραφα τίτλων σπουδών, αναλυτικό πιστο¬ 
ποιητικό προπτυχιακών σπουδών (όπου αναφέρονται 
όλα τα μαθήματα που έχουν παρακολουθήσει επιτυ- 
χώς και η επίδοση τους σ'αυτά), καθώς και ενδεχόμενα 
πτυχία ξένης γλώσσας. Η επιτροπή επιλογής του Π.Μ.Σ. 
αποφασίζει για (α) τη συνάφεια των προαπαιτούμενων 
προπτυχιακών μαθημάτων με τις επιστήμες της αγωγής 
ή με το γνωστικό αντικείμενο του Π.Μ.Σ. και (β) για τη 
συνάφεια με το αντικείμενο της ειδικότητας του πτυχίου 
των υποψήφιων μεταπτυχιακών φοιτητών που προέρ¬ 
χονται από Τμήματα Τ.Ε.Ι, τα οποία δεν περιλαμβάνονται 
στην ανωτέρω παράγραφο. 

Οι φοιτητές που προέρχονται από Α.Ε.Ι. ή Τ.Ε.Ι. οι οποίοι 
δεν πληρούν τα κριτήρια των συναφών μαθημάτων με 
τις επιστήμες της αγωγής ή με τα επί μέρους αντικείμενα 
του Π.Μ.Σ., εφόσον επιλεγούν είναι υποχρεωμένοι να 
εξετασθούν επιτυχώς σε 2 προπτυχιακά μαθήματα των 

επιστημών της αγωγής τα οποία θα ορίσει η Συνέλευση 
του Τμήματος. 

Οι τίτλοι σπουδών που έχουν αποκτηθεί σε Α.Ε.Ι. εξωτε¬ 
ρικού πρέπει να έχουν αναγνωρισθεί από το Δ.Ο.Α.Τ.Α.Π. 
ή ΔΙ.Κ.Α.Τ.Σ.Α. ως τίτλοι ισότιμοι με εκείνους που χορη¬ 
γούν τα ελληνικά Α.Ε.Ι. 

Οι Έλληνες πτυχιούχοι πρέπει να γνωρίζουν επαρκώς 
μια ξένη γλώσσα: Αγγλικά, Γαλλικά ή Γερμανικά. Για να 
ελεγχθεί αυτή η γνώση, οι υποψήφιοι καλούνται να κατα¬ 
θέσουν επικυρωμένα πτυχία ξένων γλωσσών επιπέδου 
γλωσσομάθειας τουλάχιστον Β2 (π.χ. ίοννθΓγιατην αγγλι¬ 
κή) ή νόμιμα αναγνωρισμένο από το Δ.Ο.Α.Τ.Α.Π. (πρώην 
ΔΙ.Κ.Α.Τ.Σ.Α.) πανεπιστημιακό τίτλο από ξένη χώρα σε μία 
από τις παραπάνω γλώσσες. 

Εφόσον, τα μαθήματα του υπό προκήρυξη Π.Μ.Σ. 
έχει αποφασιστεί ότι θα γίνονται μόνο στην ελληνική 
γλώσσα, τότε οι υπήκοοι ξένων χωρών πρέπει να έχουν 
επαρκή γνώση της Ελληνικής γλώσσας, η διαπίστωση 
της οποίας γίνεται με γραπτή δοκιμασία ή με την κατά¬ 
θεση σχετικού πτυχίου γλωσσομάθειας. 

3. Επιλογή των Εισακτέων 

Η επιλογή των εισακτέων στο Πρόγραμμα Μεταπτυ¬ 
χιακών Σπουδών (Π.Μ.Σ.) «ΕπιστήμεςτηςΑγωγής:Τέχνη 
και Εκπαίδευση» διεξάγεται ως εξής: 

(α) Συνέντευξη και αξιολόγηση φακέλου υποψηφίου 
από την Επιτροπή Επιλογής του Π.Μ.Σ. η οποία έχει ορι¬ 
στεί από τη Συντονιστική Επιτροπή. 

(β) Γραπτή δοκιμασία σε θέμα σχετικό με τα αντικείμε¬ 
να του Π.Μ.Σ., εφόσον αυτή κριθεί απαραίτητη από τη 
Συνέλευση του Τμήματος κατά τη διαδικασία προκήρυ¬ 
ξης του Π.Μ.Σ. Σε αυτήν την περίπτωση, απαραίτητος 
όρος επιτυχίας για εισαγωγή στο Π.Μ.Σ. είναι η επίτευξη 
της βάσης (βαθμός 5) στο εξεταζόμενο μάθημα. 

(γ) Δύο συστατικές επιστολές από Καθηγητές του Πα¬ 
νεπιστημίου από το οποίο ολοκλήρωσε τις προπτυχιακές 
σπουδές του ο υποψήφιος μεταπτυχιακός φοιτητής, εφό¬ 
σον αυτές κριθούν απαραίτητες από τη Συνέλευση του 
Τμήματος κατά τη διαδικασία προκήρυξης του Π.Μ.Σ. 

Ο βαθμός επιτυχίας κάθε υποψηφίου προκύπτει από 
συνεκτίμηση των εξής κυρίως κριτηρίων: (α) το γενικό 
βαθμό του πτυχίου, (β) το βαθμό της πτυχιακής εργα¬ 
σίας, όπου προβλέπεται στο προπτυχιακό επίπεδο, (γ) 
το βαθμό σε δύο προπτυχιακά μαθήματα συγγενικά 
με τα αντικείμενα του Π.Μ.Σ., (δ) την τυχόν ερευνητική 
δραστηριότητα του υποψηφίου, (ε) το βαθμό επίδοσης 
στη συνέντευξη (στ) επαγγελματική εμπειρία, (ζ) εκπαι¬ 
δευτική εμπειρία, (η) το βαθμό της γραπτής δοκιμασίας 
(εφόσον κριθεί απαραίτητη). 

Κατά την περίπτωση που δεν προβλέπεται το κριτήριο 
της γραπτής δοκιμασίας, εάν οι υποψήφιοι μεταπτυχιακοί 


φοιτητές (ΜΦ) που έχουν κάνει αίτηση για το πρόγραμ¬ 
μα είναι περισσότεροι από τον τριπλάσιο αριθμό των 
προκηρυγμένων θέσεων τότε γίνεται προεπιλογή ενός 
αριθμού υποψήφιων ΜΦ. Η προεπιλογή στηρίζεται στα 
κριτήρια «α, β, γ, δ, ε, στ, ζ» της προηγούμενης παρα¬ 
γράφου και καταρτίζεται μία λίστα από υποψήφιους ΜΦ 
που δεν υπερβαίνουν το διπλάσιο αριθμό των προκη¬ 
ρυγμένων θέσεων. Μόνο οι υποψήφιοι ΜΦ που είναι 
στην λίστα προεπιλογής προσέρχονται στη συνέντευξη. 
Η τελική κατάταξη των υποψήφιων ΜΦ λαμβάνει υπόψη 
και το βαθμό της συνέντευξης, εφόσον ο βαθμός αυτός 
είναι πάνω από τη βάση (π.χ. τουλάχιστον 5 με άριστα 
το 10). Εάν ο βαθμόςτης συνέντευξης είναι κάτω από τη 
βάση, τότε ο υποψήφιος ΜΦ αποκλείεται αυτόματα από 
τη διαδικασία επιλογής. 

Κατά την περίπτωση που προβλέπεται το κριτήριο της 
γραπτής δοκιμασίας, εάν οι υποψήφιοι μεταπτυχιακοί 
φοιτητές (ΜΦ) που έχουν κάνει αίτηση δεν έχουν επί¬ 
δοση πάνω από τη βάση (π.χ. τουλάχιστον 5 με άριστα 
το 10), τότε αποκλείονται αυτόματα από τη διαδικασία 
επιλογής στο Π.Μ.Σ. Ομοίως, εάν ο βαθμός της συνέ¬ 
ντευξης είναι κάτω από τη βάση, τότε ο υποψήφιος ΜΦ 
αποκλείεται αυτόματα από τη διαδικασία επιλογής. 

Εάν το σύνολο των επιτυχόντων εισακτέων στο πρό¬ 
γραμμα είναι μικρότερο από 8, τότε αυτό δεν είναι βι¬ 
ώσιμο για να λειτουργήσει. Δύναται να γίνει επαναπρο- 
κήρυξη θέσεων εντός 3 μηνών από την αρχική έκδοση 
των αποτελεσμάτων εισδοχής στο Π.Μ.Σ. και πριν την 
έναρξη του εξαμήνου, προκειμένου να συμπληρωθούν 
οι κενές θέσεις. 

Όλοι οι υποψήφιοι μεταπτυχιακοί φοιτητές αξιολο¬ 
γούνται από την Επιτροπή Επιλογής για την ακρίβεια 
και γνησιότητα των δικαιολογητικών που έχουν κατα¬ 
θέσει. Η αξιολόγησή τους γίνεται βάσει συγκεκριμένων 
κριτηρίων, όπως παρατίθενται παρακάτω. Τα μόρια που 
δίνει κάθε κριτήριο προστίθενται χωρίς ωστόσο να είναι 
αναγκαίο οι υποψήφιοι να έχουν συλλέξει μόρια από όλα 
τα κριτήρια.Τα κριτήρια είναι μετρήσιμα και δίνουν ένα 
ορισμένο αριθμό μορίων για κάθε υποψήφιο. Η μοριο- 
δότηση των παραστατικών που γίνονται αποδεκτά, η 
διενέργεια και η βαθμολόγηση της συνέντευξης γίνονται 
από την Επιτροπή Επιλογής. 

Με βάση το σύνολο των μορίων καταρτίζεται ο τελικός 
πίνακας κατάταξης των υποψηφίων του Π.Μ.Σ. και με 
βάση τη σειρά των υποψηφίων γίνεται η επιλογή τους. 
Εάν κάποιος υποψήφιος αρνηθεί να εγγράφει, τη σειρά 
του παίρνει ο επόμενος στη σειρά κατάταξης. Εάν ισο¬ 
βαθμήσουν στην τελευταία θέση παραπάνω τους ενός 
υποψήφιοι τότε επιλέγονται όλοι. 

Τα κριτήρια εισαγωγής χωρίς το κριτήριο της γραπτή δοκιμασίας ορίζονται ενδεικτικά ως εξής: 


α/α 

Κριτήρια 

Επεξήγηση 

Μέγιστη 
Μοριοδότηση 9 

α 

Βαθμός πτυχίου 1 

Η βαθμολόγηση γίνεται αναλογικά 1α 

15 

β 

Βαθμός συναφούς πτυχιακής 
εργασία 2 

Η πτυχιακή εργασία πρέπει να έχει συνάφεια με το 
αντικείμενο του Π.Μ.Σ. 

10 

Υ 

Βαθμός σε δύο μαθήματα σχετικά με 
το πρόγραμμα που θα ακολουθήσει 
ο υποψήφιος 

Τα μαθήματα αυτά τα προσδιορίζει η αρμόδια επιτροπή 
επιλογής. Ακολουθείται η ίδια διαδικασία μοριοδότησης 
όπως με το βαθμό πτυχίου 

5 



Κατοχή άλλου μεταπτυχιακού τίτλου 

3 



Κατοχή Διδακτορικού Διπλώματος. 

5 



Δημοσιεύσεις σε επιστημονικά περιοδικά 
(Γ όνομα) 3 

6 

(3 ανα δημοσίευση) 

5 

Τυχόν ερευνητική δραστηριότητα 

Δημοσιεύσεις σε επιστημονικά περιοδικά 
(2° όνομα και εξής) 3 

4 

(2 ανα δημοσίευση) 


Ανακοινώσεις σε συνέδρια 4 

2 

(1 αναδημοσίευση) 




Δημοσιεύσεις σε πρακτικά συνεδρίων ή συλλογικών 
τόμων 

2 

(1 αναδημοσίευση) 



Η μέγιστη μοριοδότηση από δημοσιεύσεις δεν μπορεί να ξεπεράσει τα 10 μόρια. 



Συμμετοχή σε ερευνητικά προγράμματα 5 

2 

ε 

Συνέντευξη 6 

Βαθμός επίδοσης στη συνέντευξη 

20 

στ 

Επαγγελματική εμπειρία 7 

Ανάλογα με το χρόνο υπηρεσίας 

10 

ζ 

Εκπαιδευτική εμπειρία 8 

Ανάλογα με το χρόνο υπηρεσίας 

20 


Σύνολο 


100 


Τα κριτήρια εισαγωγής με το κριτήριο της γραπτή δοκιμασίας ορίζονται ενδεικτικά ως εξής: 


α/α 

Κριτήρια 

Επεξήγηση 

Μέγιστη 
Μοριοδότηση 9 

α 

Βαθμός πτυχίου 1 

Η βαθμολόγηση γίνεται αναλογικά ,α 

10 

β 

Βαθμός συναφούς πτυχιακής 
εργασία 2 

Η πτυχιακή εργασία πρέπει να έχει συνάφεια με το 
αντικείμενο του Π.Μ.Σ. 

10 

Υ 

Βαθμός σε δύο μαθήματα 
σχετικά με το πρόγραμμα που θα 
ακολουθήσει ο υποψήφιος 

Τα μαθήματα αυτά τα προσδιορίζει η αρμόδια επιτροπή 
επιλογής. Ακολουθείται η ίδια διαδικασία μοριοδότησης 
όπως με το βαθμό πτυχίου 

5 



Κατοχή άλλου μεταπτυχιακού τίτλου 

3 



Κατοχή Διδακτορικού Διπλώματος. 

5 



Δημοσιεύσεις σε επιστημονικά περιοδικά 
(Γ όνομα) 3 

5 

(5 μόρια για κάθε 
δημοσίευση) 

δ 

Τυχόν ερευνητική δραστηριότητα 

Δημοσιεύσεις σε επιστημονικά περιοδικά 
(2° όνομα και εξής) 3 

4 

(2 μόρια για κάθε 
δημοσίευση) 


Ανακοινώσεις σε συνέδρια 4 

2 

(1 μόρια για κάθε 
ανακοίνωση) 



Δημοσιεύσεις σε πρακτικά συνεδρίων ή συλλογικών 
τόμων 

2 

(1 μόρια για κάθε 
δημοσίευση) 



Η μέγιστη μοριοδότηση από δημοσιεύσεις δεν μπορεί να ξεπεράσει τα 10 μόρια. 



Συμμετοχή σε ερευνητικά προγράμματα 5 

2 

ε 

Συνέντευξη 6 

Βαθμός επίδοσης στη συνέντευξη 10 

στ 

Επαγγελματική εμπειρία 7 

Ανάλογα με το χρόνο υπηρεσίας 5 

ζ 

Εκπαιδευτική εμπειρία 8 

Ανάλογα με το χρόνο υπηρεσίας 10 

Π 

Γραπτή δοκιμασία 10 

Εξέταση σε μάθημα συναφές με το προκηρυγμένο Π.Μ.Σ. 30 


Σύνολο 

100 


Σημειώσεις και για τους δύο πίνακες κριτηρίων: 

1 Σε περίπτωση 2ου πτυχίου λαμβάνεται υπόψη ο βαθμός μόνο του πτυχίου εκείνου που είναι συναφέστερο πρώτον με τις 
επιστήμες της αγωγής και ακολούθως με το αντικείμενο της κατεύθυνσης. 

1α Όποιος έχει βαθμό πτυχίου 10 λαμβάνει 15 μόρια, όποιος έχει 8,45 λαμβάνει (8,45χΊ 5)/Ί 0 = 12,68. 

2 Για την πιστοποίηση της πτυχιακής εργασίας χρειάζεται: 

1. βεβαίωση από τη γραμματεία του Τμήματος από το οποίο αποφοίτησε ο υποψήφιος όπου θα φαίνεται η βαθμολογία της 
πτυχιακής εργασίας. 

2. Μία φωτοτυπία της πρώτης σελίδας της εργασίας σφραγισμένη από την Βιβλιοθήκη του πανεπιστημίου ή τη Γραμματεία 
τουΤμήματος αποφοίτησης, για να πιστοποιηθεί ο αριθμός των συγγραφέων. Σε περίπτωση πολλών συγγραφέων ο βαθμός 
διαιρείται με τον αριθμό των συγγραφέων. 

3. Η πτυχιακή εργασία μοριοδοτείται μόνο εφόσον έχει συνάφεια με τα αντικείμενα του Π.Μ.Σ. 

3 Σ'αυτό το κριτήριο ο υποψήφιος πρέπει στο φάκελο υποψηφιότητας να καταθέσει: 

1. ολόκληρη τη δημοσίευση (φωτοτυπία από τις σελίδες του περιοδικού), 

2. φωτοτυπία της σελίδας του περιοδικού με την επιστημονική επιτροπή, και γ) φωτοτυπία του εξωφύλλου. 

4 Φωτοτυπία της πρώτης σελίδας του επίσημου βιβλίου των περιλήψεων ή των πρακτικών του Συνεδρίου. 

5 Για συμμετοχή σε ερευνητικό πρόγραμμα απαιτείται βεβαίωση από την επιτροπή ερευνών του φορέα υλοποίησης. 

6 Η συνέντευξη μπορεί να γίνει δια ζώσης ή με προγραμματισμένη τηλεδιάσκεψη (π.χ. ϊΙ<γρθ). Ο βαθμός του υποψήφιου στη 
συνέντευξη πρέπει να είναι τουλάχιστον ίσος με τη βάση (π.χ. 10 στα 20) για μπορεί να εισαχθεί στο Π.Μ.Σ. 

7 Η επαγγελματική προϋπηρεσία (δε μπορεί να είναι εκπαιδευτική) αποδεικνύεται με τα εξής δικαιολογητικά: 

1. Επαγγελματική εμπειρία στο δημόσιο τομέα: Οι βεβαιώσεις απασχόλησης στον Δημόσιο Τομέα θα πρέπει να έχουν εκδοθεί 
από τις αρμόδιες υπηρεσίες και να αναγράφουν με σαφήνεια το χρονικό διάστημα της εργασίας ή τις ώρες απασχόλησης 
(σε περίπτωση ωρομίσθιας απασχόλησης). 

2. Επαγγελματική εμπειρία στον ιδιωτικό τομέα: Οι βεβαιώσεις απασχόλησης στον Ιδιωτικό Τομέα εφόσον πρόκειται για: α) 
Μισθωτούς θα πρέπει να έχουν εκδοθεί από τον εργοδότη και να αναγράφουν με σαφήνεια το χρονικό διάστημα της ερ¬ 
γασίας (ή τις ώρες απασχόλησης σε περίπτωση ωρομίσθιας απασχόλησης, καθώς επίσης και επικυρωμένα φωτοαντίγραφα 
βιβλιαρίων ενσήμων του ΙΚΑ ή βεβαίωση ενσήμων για το αντίστοιχο χρονικό διάστημα, β) Ελεύθερους Επαγγελματίες θα 
πρέπει απαραίτητα να έχουν εκδοθεί από το αντίστοιχο Επαγγελματικό ή άλλο Επιμελητήριο ή Επαγγελματικό Σύλλογο και 
να αναγράφουν με σαφήνεια το χρονικό διάστημα άσκησης του επαγγέλματος. 

3. Επαγγελματική εμπειρία σε σωματεία, συλλόγους, ομοσπονδίες κλπ.: Η επαγγελματική εμπειρία βεβαιώνεται με τη κατάθεση 
συμβολαίων, όπου θα αναγράφεται το είδος της σχέσης εργασίας, καθώς επίσης και ο ακριβής χρόνος απασχόλησης. Τα 
συμβόλαια θα πρέπει να συνοδεύονται με επικυρωμένα φωτοαντίγραφα βιβλιαρίων ενσήμων για το αντίστοιχο χρονικό 
διάστημα. 

4. Επαγγελματική εμπειρία εκτός Ελλάδος: Η επαγγελματική εμπειρία εκτός Ελλάδος αναγνωρίζεται εφόσον ο υποψήφιος 
υποβάλει: α) Δήλωση εργοδότη συνοδευμένη από επίσημη μετάφραση, β) Στοιχεία επικοινωνίας του εργοδότη. 

5. Σημαντική Παρατήρηση: Δικαιολογητικά που δεν εμπίπτουν στις παραπάνω κατηγορίες δεν γίνονται δεκτά ως αποδεικτικά 
επαγγελματικής προϋπηρεσίας και δεν αξιολογούνται. 

Για να λάβει ο υποψήφιος 5 μόρια θα πρέπει να έχει τουλάχιστον 2 ημερολογιακά έτη επαγγελματικής εμπειρίας (24 μήνες). 

Σε περίπτωση λιγότερης χρονικά εμπειρίας λαμβάνει κλασματικά αντίστοιχα μόρια, π.χ για 9 μήνες επαγγελματικής εμπειρίας 

λαμβάνει (9χ5)/24= 1,875 

8 Η εκπαιδευτική εμπειρία βεβαιώνεται από την αρμόδια διεύθυνση εκπαίδευσης που υπηρέτησε ο υποψήφιος. Σε περίπτω¬ 
ση ιδιωτικού εκπαιδευτηρίου από το μισθολόγιο του ιδιωτικού εκπαιδευτηρίου και από βεβαίωση του εργοδότη όπου θα 
αναφέρονται τα εκπαιδευτικά καθήκοντα του υποψηφίου. Για να λάβει ο υποψήφιος 10 μόρια θα πρέπει να έχει τουλάχιστον 
2 ημερολογιακά έτη εκπαιδευτικής εμπειρίας (24 μήνες). Σε περίπτωση λιγότερης χρονικά εμπειρίας λαμβάνει κλασματικά 
αντίστοιχα μόρια, π.χ για 13 μήνες εκπαιδευτικής εμπειρίας λαμβάνει (13x10)/24 = 5,416. Η εκπαιδευτική εμπειρία δεν μπορεί 
να υπολογιστεί ως επαγγελματική εμπειρία. 

9 Η μέγιστη μοριοδότηση ανά κριτήριο μπορεί να διαφοροποιείται μετά από απόφαση της Συνέλευση του τμήματος κατά τη 
διαδικασία προκήρυξης του Π.Μ.Σ. 

10 Ο βαθμός του υποψήφιου στη γραπτή δοκιμασία πρέπει να είναι τουλάχιστον ίσος με τη βάση (π.χ. 15 στα 30) για μπορεί 
να εισαχθεί στο Π.Μ.Σ. 

4. Διεύθυνση του Μεταπτυχιακού Προγράμματος 

Η Συνέλευση του Τμήματος είναι αρμόδια για την κα¬ 
τάρτιση και την αποτελεσματική λειτουργία του Π.Μ.Σ 
έπειτα από σχετική εισήγηση της Σ.Ε. του Π.Μ.Σ. Ειδικότε¬ 
ρα η Συνέλευση τουΤμήματος είναι αρμόδια για τα εξής: 

1. Έγκριση προκήρυξης και βιώσιμης λειτουργίας του 
Π.Μ.Σ. 

2. Έγκριση των κριτηρίων για την επιλογή των μετα¬ 
πτυχιακών φοιτητών του Π.Μ.Σ. 

3. Έγκριση του προγράμματος σπουδών του Π.Μ.Σ. 

4. Έγκριση του προϋπολογισμού του Π.Μ.Σ. 

5. Απόφαση για το ύψος των τελών φοίτησης και τον 
αριθμό των υποτροφιών. 

6. Απόφαση για το ύψος και το είδος της ενίσχυσης 
της ερευνητικής δραστηριότητας των διδασκόντων του 
Π.Μ.Σ., που δεν δικαιούνται οικονομική αμοιβή σύμφωνα 
με τις κείμενες διατάξεις από τις δαπάνες για τη διδασκα¬ 
λία τους στο Π.Μ.Σ. πέραν των τυπικών διδακτικών τους 
υποχρεώσεων στο Τμήμα. 

7. Απόφαση για το ύψος της αμοιβής των διδασκόντων 
για τις δαπάνες διδασκαλίας, σύμφωνα με όσα προβλέ- 
πονται στις κείμενες διατάξεις. 

8. Απόφαση για το προσωπικό που θα απασχοληθεί 
στην γραμματειακή και τεχνολογική υποστήριξη του 
Π.Μ.Σ. 

9. Απόφαση για οποιοδήποτε θέμα εισηγηθεί η Συ¬ 
ντονιστική Επιτροπή του Π.Μ.Σ. για την αποτελεσματική 
εφαρμογή του μεταπτυχιακού προγράμματος. 

Ο Διευθυντής του Π.Μ.Σ. ορίζεται από τη Συνέλευση 
τουΤμήματος και ανήκει στη βαθμίδα του Καθηγητή ή 
του Αναπληρωτή Καθηγητή. Ο Διευθυντής του Π.Μ.Σ. 
προεδρεύει της Συντονιστικής Επιτροπής (Σ.Ε.) του 
Π.Μ.Σ. και εισηγείται στην Συνέλευση του Τμήματος 
κάθε θέμα που αφορά στην αποτελεσματική εφαρμογή 
του Π.Μ.Σ. Η θητεία του Διευθυντή του Π.Μ.Σ. είναι διε¬ 
τής και μπορεί να ανανεωθεί. Ο Διευθυντής του Π.Μ.Σ. 
μπορεί να έχει μειωμένο διδακτικό ωράριο, εφόσον η 
Συνέλευση τουΤμήματος αποφασίσει ότι αυτό δεν πα¬ 
ρακωλύει το προπτυχιακό πρόγραμμα σπουδών του 
Τμήματος. Ο Διευθυντής είναι αρμόδιος για την κατάθε¬ 
ση του προγράμματος σπουδών στη Σ.Ε. του Π.Μ.Σ., το 
συντονισμό του προγράμματος σπουδών και τη συνεπή 
υλοποίησή του. 

Η Συντονιστική Επιτροπή (Σ.Ε.) του Π.Μ.Σ. εκλέγεται 
ανά διετία με απόφαση της Συνέλευσης του Τμήματος 
και απαρτίζεται από 5 μέλη ΔΕΠ του Τμήματος που έχουν 
αναλάβει ενεργό μεταπτυχιακό έργο ή την επίβλεψη δι¬ 
δακτορικών διατριβών. Η θητεία όλων των μελών της Σ.Ε. 
δύναται να ανανεωθεί από τη Συνέλευση. 

Ειδικότερα: 

1. Ο Διευθυντής του Π.Μ.Σ. προεδρεύει της Συντονι¬ 
στικής Επιτροπής. 

2.0 Διευθυντής του Π.Μ.Σ. είναι αρμόδιος για την έκ¬ 
δοση των εντολών πληρωμής των σχετικών δαπανών. 

3. Η Σ.Ε. είναι αρμόδια για την παρακολούθηση και τη 
λειτουργία του προγράμματος. 

4. Η Σ.Ε. εισηγείται στη Συνέλευση του Τμήματος για το 
ύψος των τελών φοίτησης, για το ύψος και το είδος των 
δαπανών διδασκαλίας του διδακτικού προσωπικού του 


Π.Μ.Σ. καθώς και τα ειδικότερα θέματα σχετικά με τον 
προϋπολογισμό και το κόστος λειτουργίας του Π.Μ.Σ. 

5. Η Σ.Ε. εισηγείται στην Συνέλευση τουΤμήματος για 
την απασχόληση προσωπικού που θα εργασθεί για την 
γραμματειακή και τεχνολογική υποστήριξη του Π.Μ.Σ. 

6. Η Σ.Ε. συντάσσει και εισηγείται στην Συνέλευση του 
Τμήματος τον προϋπολογισμό και τον οικονομικό απο¬ 
λογισμό του Π.Μ.Σ. κάθε έτος και είναι αρμόδια για την 
παρακολούθηση της εκτέλεσης του προϋπολογισμού. 

7. Η Σ.Ε. εισηγείται στην Συνέλευση του Τμήματος 
θέματα σχετικά με διαγραφή, αναστολή ή παράταση 
φοίτησης μεταπτυχιακών φοιτητών, καθώς και τις προ¬ 
ϋποθέσεις για τη χορήγηση υποτροφιών. 

8. Για κάθε μεταπτυχιακό φοιτητή που εισάγεται στο 
Π.Μ.Σ., ορίζεται από τη Συντονιστική Επιτροπή ένας Κα¬ 
θηγητής ως ακαδημαϊκός σύμβουλος ο οποίος διδάσκει 
σε αυτό. 

Η Επιτροπή Επιλογής (Ε.Ε.) ορίζεται από τη Σ.Ε. και 
συγκροτείται από μέλη ΔΕΠ του Τμήματός με συναφές 
επιστημονικό έργο με το υπό προκήρυξη πρόγραμμα. 
Η Ε.Ε. είναι υπεύθυνη για την επιλογή των εισακτέων, 
σύμφωνα με όσα ορίζονται στον παρόντα Κανονισμό. 

5. Πρόγραμμα Μαθημάτων 

Τα μαθήματα και η ερευνητική απασχόληση για την 
απονομή των τίτλων του Π.Μ.Σ. περιγράφονται ως εξής: 
(α) Κάθε μάθημα διδάσκεται στην ελληνική ή/και στην 
αγγλική γλώσσα επί 39 ώρες, οι οποίες αντιστοιχούν σε 
13 συναντήσεις διάρκειας τριών (3) ωρών η καθεμία, 
έχουν τη μορφή σεμιναρίου και διακρίνονται σε τρεις 
κατηγορίες, τα μαθήματα κορμού, τα κατ' επιλογή υπο¬ 
χρεωτικά μαθήματα και τα σεμινάρια Διπλωματικής Με¬ 
ταπτυχιακής Εργασίας. 

(β) Κάθε προσφερόμενο μάθημα πιστώνεται με μο¬ 
νάδες (Ε0Τ5) «λαμβανομένου υπόψη του συνολικού 
φόρτου εργασίας που απαιτείται για την επιτυχή ολο¬ 
κλήρωσή» του (άρθρο 2, παράγρ. 1, της υπουργ. απόφ. 
Φ5/89656/Β3, ΦΕΚ 1466/13-8-2007). Ο συνολικός φόρ¬ 
τος εργασίας ανά εξάμηνο αποτιμάται σε ένα ανώτατο 
όριο τριάντα (30) πιστωτικών μονάδων. Ειδικότερα: 

Τα μαθήματα κορμού πιστώνονται με 17 Ε0Τ5. 

Τα κατ'επιλογή μαθήματα πιστώνονται με 13 ΕΈΤ5. 

Το Σεμινάριο Μεταπτυχιακής Διπλωματικής Εργα¬ 
σίας πιστώνεται με 4 Ε0Τ5 κατά το Επίπεδο I (σύνταξη 
ερευνητικού σχεδίου) και με 17 Ε0Τ5 κατά το Επίπεδο II 
(εκπόνηση - συγγραφή). 

Για την απόκτηση Μεταπτυχιακού Διπλώματος Ειδί¬ 
κευσης απαιτείται η συμπλήρωση εκατόν είκοσι (120) 
πιστωτικών μονάδων (Ε0Τ5). 

(γ) Οι φοιτητές υποχρεούνται να παρακολουθήσουν 
και να εξετασθούν επιτυχώς σε τουλάχιστον επτά (7) 
μεταπτυχιακά μαθήματα τα οποία αντιστοιχούν σε 99 
πιστωτικές μονάδες και να παρακολουθήσουν σεμινάριο 
για να εκπονήσουν επιτυχώς μεταπτυχιακή διπλωματική 
εργασία η οποία αντιστοιχεί σε είκοσι μία (21) πιστωτικές 
μονάδες. Κάθε μάθημα βαθμολογείται από 0-10 και βάση 
επιτυχίας θεωρείται το 5. Ειδικότερα: 

1. Οι μεταπτυχιακοί φοιτητές υποχρεούνται να παρα¬ 
κολουθήσουν επιτυχώς δύο (2) μαθήματα κορμού (2 χ 
17 Ε0Τ5 = 34 ΕΈΤ5), τα οποία διδάσκονται κατά τα δύο 

πρώτα εξάμηνα σπουδών και πέντε (5) κατ' επιλογήν 
υποχρεωτικά μαθήματα (5 X 13 = 65), τα οποία διδάσκο¬ 
νται σε οποιοδήποτε εξάμηνο σπουδών. 

2. Τουλάχιστον το ένα (1) από τα δύο (2) μαθήματα 
κορμού είναι υποχρεωτικά μάθημα συναφές με τις με¬ 
θόδους έρευνας της επιστημονικής κατεύθυνσης στην 
οποία ειδικεύονται οι μεταπτυχιακοί φοιτητές. 

(δ) Μετά το τέλος του Β' εξαμήνου οι φοιτητές είναι 
υποχρεωμένοι να αναλάβουν την εκπόνηση μεταπτυ¬ 
χιακής διπλωματικής εργασίας υπό την εποπτεία ενός 
μέλους ΔΕΠ του Τμήματος. Ειδικότερα: 

1. Η μεταπτυχιακή διπλωματική εργασία πρέπει να έχει 
συνάφεια με το αντικείμενο του Π ΜΣ. Για την εξέταση της 
διπλωματικής εργασίας ορίζεται τριμελής επιτροπή στην 
οποία συμμετέχουν ο επιβλέπων και δύο άλλα μέλη που 
έχουν αντικείμενο συναφές με το Π.Μ.Σ.. Η μεταπτυχιακή 
διπλωματική εργασία βαθμολογείται από 0-10 και βάση 
επιτυχίας θεωρείται το 5. 

2. Ο ορισμός της τριμελούς επιτροπής γίνεται από τη 
Συνέλευση του Τμήματος μετά από αίτηση του επιβλέ- 
ποντος ή του μεταπτυχιακού φοιτητή, όταν ολοκληρωθεί 
η συγγραφή της μεταπτυχιακής διπλωματικής εργασίας. 

3. Όταν μέλη ΔΕΠ του Τμήματος αποχωρούν λόγω 
συμπληρώσεως του ορίου ηλικίας ή αποχωρούν λόγω 
διορισμού τους σε άλλο ΑΕΙ μπορούν να παραμείνουν 
ως επιβλέποντες. 

(ε) Τα προσφερόμενα μαθήματα μπορεί να μετακινού¬ 
νται από εξάμηνο σε εξάμηνο ανάλογα με τις διδακτικές 
δυνατότητες του Τμήματος και σύμφωνα με το σύστημα 
των πιστωτικών μονάδων (Ε(ΙΤ5). 

(στ) Για τις περιόδους των μαθημάτων και των εξετά¬ 
σεων ακολουθείται το πρόγραμμα των εξαμήνων και 
εξεταστικών περιόδων του Τμήματος. Η αξιολόγηση των 
φοιτητών στα μαθήματα μπορεί να γίνει με εκπόνηση 
γραπτών εργασιών, γραπτών εξετάσεων ή συνδυασμό 
γραπτών εργασιών και γραπτών εξετάσεων. 

(ζ) Η διαδικασία ανάθεσης μαθημάτων και επίβλεψης 
μεταπτυχιακών φοιτητών για την εκπόνηση της μετα¬ 
πτυχιακής διπλωματικής εργασίας αποφασίζεται από 
τη Συνέλευση του Τμήματος ύστερα από εισήγηση της 
Σ.Ε. Κάθε διδάσκων μπορεί να επιβλέψει σε κάθε έτος 
έως 6 φοιτητές. Το σεμινάριο μπορεί να λάβει τη μορφή 
εξατομικευμένης μελέτης για κάθε φοιτητή και λαμβάνει 
ένα ενιαίο βαθμό μετά την υποστήριξη της διπλωματικής 
εργασίας ενώπιον της τριμελούς εξεταστικής επιτροπής. 

(η) Η Σ.Ε. μπορεί να εισηγηθεί στη Συνέλευση του Τμή¬ 
ματος τη δυνατότητα λειτουργίας θερινών εξαμήνων 
για ταχύρρυθμη εκπαιδευτική κάλυψη ύλης εξαμήνου 
σε ορισμένα προσφερόμενα μαθήματα. Οι απαιτήσεις 
για την παρακολούθηση και εξέταση των μαθημάτων σε 
θερινό εξάμηνο παραμένουν ίδιες όπως προβλέπονται 
στον παρόντα κανονισμό. 

6. Ερευνητική και Βοηθητική Απασχόληση Μεταπτυ¬ 
χιακών Φοιτητών - Υποτροφίες 

Οι υποψήφιοι για Μεταπτυχιακό Δίπλωμα Ειδίκευσης 
προσφέρουν ερευνητικές και βοηθητικές υπηρεσίες στα 
Εργαστήρια του Τμήματος, σε συνέδρια κ.λπ. Μπορούν 
επίσης να συμμετέχουν σε εκπαιδευτικά προγράμματα 
ελληνικών ή ξένων Πανεπιστημίων, να συνεργάζονται 


με Πανεπιστήμια, ερευνητικά κέντρα κ.ά. ιδρύματα της 
Ελλάδας ή του εξωτερικού. Προς τούτο οι υποψήφιοι 
μπορούν να υποστηριχθούν οικονομικά από το Πανεπι¬ 
στήμιο Κρήτης - μετά από έγκριση της Συνέλευσης του 
Τμήματος - ή από άλλο φορέα, για τη μετακίνηση και 
διαμονή τους σε πόλεις της Ελλάδας ή του εξωτερικού. 

Το Π.Μ.Σ. προβλέπεται να παρέχει έναν αριθμό υπο¬ 
τροφιών σε μεταπτυχιακούς φοιτητές σύμφωνα με 
απόφαση της Συνέλευσης του Τμήματος και μετά από 
εισήγηση της ΣΕ του προγράμματος. Οι υποτροφίες θα 
δίνονται με βάση ακαδημαϊκά ή άλλα αντικειμενικά κοι¬ 
νωνικά κριτήρια, σύμφωνα με απόφαση της Συνέλευσης 
του Τμήματος και θα εγγράφονται στον εγκεκριμένο 
προϋπολογισμό του Προγράμματος. 

7. Διάρκεια Σπουδών 

Η μέγιστη διάρκεια για την απόκτηση του Δ.Μ.Σ. είναι 
η διπλάσια από την προβλεπόμενη κανονική διάρκεια 
φοίτησης στην εκάστοτε υπουργική απόφαση που διέπει 
τη λειτουργία του Π.Μ.Σ. Οποιαδήποτε παράταση του 
κανονικού χρόνου φοίτησης εγκρίνεται από Συνέλευση 
του Τμήματος μετά από σχετική εισήγηση της Σ.Ε. 

Μερική φοίτηση σπουδών δύναται να αιτηθεί φοιτη¬ 
τής που εργάζεται αποδεδειγμένα, όπως ορίζει η παρ. 2 
του άρθρου 33 του νόμου 4485/2017. Η άδεια για μερική 
φοίτηση σπουδών μεταπτυχιακού φοιτητή χορηγείται 
μετά από εισήγηση της Σ.Ε. και απόφαση της Συνέλευ¬ 
σης του Τμήματος και δεν μπορεί η συνολική διάρκεια 
των σπουδών να είναι μεγαλύτερη από τη διάρκεια της 
προβλεπόμενης κανονικής διάρκειας σπουδών, ήτοι τα 
τέσσερα έτη. Κατά τη διάρκεια της μερικής φοίτησης 
σπουδών, ο μεταπτυχιακός φοιτητής μπορεί να εγγρά- 
φεται και να παρακολουθεί μαθήματα ή σεμινάρια που 
δεν ξεπερνούν τις 17 πιστωτικές μονάδες. 

Αναστολή σπουδών μεταπτυχιακού φοιτητή χορηγεί¬ 
ται μετά από εισήγηση της συντονιστικής επιτροπής και 
απόφαση της Συνέλευσης του Τμήματος για εξαιρετι¬ 
κά σοβαρούς λόγους και δεν μπορεί να είναι διάρκει¬ 
ας μεγαλύτερης των δύο συνεχόμενων ακαδημαϊκών 
εξαμήνων ούτε μικρότερης του ενός εξαμήνου. Κάθε 
μεταπτυχιακός φοιτητής έχει δικαίωμα να ζητήσει, με 
αίτησή του, αναστολή φοίτησης. Ο χρόνος αναστολής 
φοίτησης δεν υπολογίζεται στη διάρκεια των σπουδών 
που προβλέπεται στον παρόντα Κανονισμό. 

Ο μεταπτυχιακός φοιτητής που θα ενεργοποιήσει 
εκ νέου τη φοίτησή του είναι υποχρεωμένος να πα¬ 
ρακολουθήσει όλα τα μαθήματα στα οποία δεν είχε 
αξιολογηθεί επιτυχώς πριν από την αναστολή της φοί¬ 
τησής του. Ο μεταπτυχιακός φοιτητής ο οποίος λαμ¬ 
βάνει άδεια αναστολής φοίτησης, όταν επαναλάβει τη 
φοίτησή του, εξακολουθεί να υπάγεται στο καθεστώς 
φοίτησης του χρόνου εγγραφής του ως μεταπτυχιακός 
φοιτητής. Κατά τη διάρκεια της αναστολής αίρεται η 
φοιτητική ιδιότητα και αναστέλλονται όλα τα σχετικά 
δικαιώματα. 

8. Παρακολούθηση Μαθημάτων και όροι διαγραφής 

Προκειμένου να διδαχθεί ένα μάθημα επιλογής, πρέ¬ 
πει να επιλεγεί τουλάχιστον από οκτώ (8) φοιτητές. Το 
σεμινάριο διπλωματικής εργασίας μπορεί να υλοποιηθεί 
ακόμη και με έναν φοιτητή λόγω της ιδιαιτερότητας και 

της ερευνητικής φύσης του. Η παρακολούθηση των μα¬ 
θημάτων στο Π.Μ.Σ. είναι υποχρεωτική. 

Τα μαθήματα λόγω της σεμιναριακής και εργαστηρια¬ 
κής φύσης τους δύνανται να διαιρούνται σε δύο επιμέ- 
ρουςτμήματα παρακολούθησης, εάν οι εγγραφέντες σε 
αυτά είναι πάνω από 25 μεταπτυχιακοί φοιτητές. 

Η Συνέλευση του Τμήματος μπορεί επίσης να επιβάλει 
στο μεταπτυχιακό φοιτητή την παρακολούθηση μαθη¬ 
μάτων προπτυχιακού επιπέδου, στην περίπτωση που 
θα κρίνει ότι η κατάρτιση του δεν είναι επαρκής στην 
κατεύθυνση. 

Η Συνέλευση τουΤμήματος μπορεί να προβεί στη δια¬ 
γραφή του μεταπτυχιακού φοιτητή από τα Μητρώα του 
Τμήματος σε περίπτωση αδικαιολογήτων απουσιών πέ¬ 
ραν του 1 /3 των υποχρεωτικών ωρών παρακολούθησης 
ενός μαθήματος. Οι φοιτητές οι οποίοι αποτυγχάνουν σε 
ένα μάθημα σε δύο εξεταστικές περιόδους παραπέμπο- 
νται στην Συνέλευση του Τμήματος με το ερώτημα της 
διαγραφής από τα Μητρώα του Τμήματος. 

9. Απόκτηση Μεταπτυχιακού Διπλώματος 

Η μεταπτυχιακή διπλωματική εργασία υποστηρίζεται 
ενώπιον τριμελούς επιτροπής αποτελούμενης από τον 
επιβλέποντα και δύο άλλα μέλη (το ένα μέλος της τριμε¬ 
λούς επιτροπής μπορεί να είναι ερευνητής ή διδάσκων 
στο Π.Μ.Σ. εκτός του οικείου Τμήματος), τα οποία τα ορί¬ 
ζει η Συνέλευση τουΤμήματος, σύμφωνα με όσα ορίζο¬ 
νται στον παρόντα Κανονισμό και στις κείμενες διατάξεις. 

Κατά τη διαδικασία εξέτασης της μεταπτυχιακής δι¬ 
πλωματικής εργασίας, η τριμελής επιτροπή συνεκτιμά 
και αξιολογεί τα εξής: 

1. τη γενική αναλυτική και συνθετική ικανότητα του 
φοιτητή, 

2. την επαρκή βιβλιογραφική τεκμηρίωση του θέματος, 

3. τον πλούτο, την ποιότητα και την αξιοπιστία των 
βιβλιογραφικών πηγών, 

4. τη μεθοδολογία που ακολουθήθηκε για τη διερεύ- 
νηση του θέματος, 

5. τον τρόπο επεξεργασίας και ανάλυσης των στοιχεί¬ 
ων της έρευνας σε σχέση με το αντικείμενο της μελέτης, 

6. την επιστημονική συμβολή της διπλωματικής ερ¬ 
γασίας, 

7. τη σαφήνεια ως προς τη διατύπωση των στόχων - 
ερωτημάτων - υποθέσεων της μελέτης καθώς και των 
νοημάτων, 

8. τη γενικότερη ποιότητα και σαφήνεια των νοημάτων 
της εργασίας. 

Μετά την επιτυχή υποστήριξη της διπλωματικής δι¬ 
ατριβής ο υποψήφιος υποχρεούται να καταθέσει τρία 
αντίτυπα της εργασίας του σε έντυπη και ψηφιακή μορ¬ 
φή (σε η ϋ\/0) στη Γραμματεία του Τμήματος. 

10. Προσωπικό του Π.Μ.Σ. 

Τη διδασκαλία των μαθημάτων και των σεμιναρίων 
μπορούν να αναλαμβάνουν όσοι προβλέπονται από το 
άρθρο 36 του ν. 4485/2017 και τον εσωτερικό κανονισμό 
μεταπτυχιακών σπουδών του Πανεπιστημίου Κρήτης. Για 
την αμοιβή των διδασκόντων προβλέπονται ειδικότερα 
τα εξής: 

(α) Διδάσκοντες που είναι μέλη Δ.Ε.Π., εφόσον το δι¬ 
δακτικό έργο τους στο Π.Μ.Σ. είναι πέραν των τυπικών 


διδακτικών τους υποχρεώσεων στο Τμήμα (όπως ορίζει 
η παρ. 3 του άρθρο 36 του νόμου 4485/2017) μπορούν 
να λαμβάνουν οικονομική αμοιβή εφόσον πληρούν τις 
προϋποθέσεις της κείμενης νομοθεσίας. Το ύψος της 
οικονομικής αμοιβής καθορίζεται κάθε έτος από την Σ.Ε. 
του Π.Μ.Σ. και μετά από απόφαση της Συνέλευση του 
Τμήματος, λαμβάνοντας υπόψη τους περιορισμούς της 
παρ. 3 του άρθρου 36 του ν. 4485/2017. 

(β) Διδάσκοντες που είναι μέλη Δ.Ε.Π., εφόσον το δι¬ 
δακτικό έργο τους στο Π.Μ.Σ. είναι πέραν των τυπικών 
διδακτικών τους υποχρεώσεων στο Τμήμα, αλλά επι¬ 
θυμούν να διδάξουν χωρίς οικονομική αμοιβή ή δεν 
επιτρέπεται η οικονομική αμοιβή τους σύμφωνα με τις 
κείμενες διατάξεις, μπορούν να ενισχυθούν ως προς την 
ερευνητική τους δραστηριότητα. Ο προσδιορισμός του 
ύψους και του είδουςτης ενίσχυσης αυτής (βλέπε σχετι¬ 
κά στο κεφάλαιο για τη Σκοπιμότητα - Βιωσιμότητα του 
Π.Μ.Σ.) εξειδικεύεται κάθε έτος από την Σ.Ε. του Π.Μ.Σ. 
και εμπίπτει στις δαπάνες που προβλέπονται στον προϋ¬ 
πολογισμό του Π.Μ.Σ. (π.χ. δαπάνες μετακινήσεων μελών 
ΔΕΠ για συμμετοχή σε επιστημονικά συνέδρια, αγορά 
εξοπλισμού κ.λπ.). 

(γ) Διδάσκοντες που είναι κάτοχοι αναγνωρισμένου 
διδακτορικού διπλώματος και δεν υπηρετούν με οποιον- 
δήποτε τρόπο ως μέλη του Πανεπιστημίου Κρήτης μπο¬ 
ρούν να λαμβάνουν επιμίσθιο, το οποίο καθορίζεται 
κάθε έτος από την Σ.Ε. του Π.Μ.Σ. και μετά από απόφαση 
της Συνέλευση του Τ μήματος. 

(δ) Προσκεκλημένοι ομιλητές ως επισκέπτες που δεν 
είναι μέλη του Πανεπιστημίου Κρήτης, μπορούν να λαμ¬ 
βάνουν επιμίσθιο και να καλύπτονται τα έξοδα μετακί¬ 
νησης ή/και ημερήσιας αποζημίωσης. Ο αριθμός των 
προσκεκλημένων ομιλητών στο Π.Μ.Σ. καθώς και το 
ύψος της αμοιβής καθορίζονται κάθε έτος από την Σ.Ε. 
του Π.Μ.Σ και εγκρίνονται από τη Συνέλευση του Τμή¬ 
ματος, σύμφωνα με τις διατάξεις της παρ. 5 του άρθρου 
36 του νόμου 4485/2017. 

(ε) Το προσωπικό που αναλαμβάνει τη γραμματειακή 
ή τεχνολογική υποστήριξη του Π.Μ.Σ ορίζεται από τη 
Σ.Ε. του Π.Μ.Σ. και εγκρίνεται από την Συνέλευση του 
Τμήματος. Το προσωπικό αυτό, εφόσον είναι μέλος του 
Πανεπιστημίου Κρήτης, δύναται να λάβει επιμίσθιο για 
το έργο του μόνο εάν το έργο που θα προσφέρει είναι πέ¬ 
ραν από τις τυπικές υποχρεώσεις του και το ωράριο του. 
Το ύψος του επιμισθίου ή της αμοιβής (για προσωπικό 
εκτός Πανεπιστημίου Κρήτης) εισηγείται η Σ.Ε.του Π.Μ.Σ 
και εγκρίνει με απόφασή της η Συνέλευση του Τμήματος. 

11. Καταβολή τελών φοίτησης 

Το ύψος των τελών φοίτησης ορίζεται σε 1.200 ευρώ 
ανά έτος και 2.400 ευρώ για το σύνολο των δύο ετών για 
κάθε φοιτητή που δεν απαλλάσσεται από αυτά.Το ύψος 
αυτό δύναται να τροποποιείται ανάλογα με τις αποφά¬ 
σεις της Συνέλευσης του Τμήματος και όσα ορίζουν οι 
κείμενες διατάξεις. Το ποσό αυτό καταβάλλεται τμημα¬ 
τικά σε προκαταβολή και τέσσερις ισόποσες δόσεις, οι 
οποίες καταβάλλονται στην αρχή κάθε εξαμήνου φοίτη¬ 
σης. Η διαδικασία της τμηματικής καταβολής ακολουθεί¬ 
ται ανεξάρτητα από το πρόγραμμα πλήρους ή μερικής 
φοίτησης που ακολουθεί ο φοιτητής. Σε περίπτωση ανα- 

στολής σπουδών επιτρέπεται η μη καταβολή της δόσης 
των τελών φοίτησης για το εξάμηνο που έχει ζητηθεί 
αναστολή. Η αντίστοιχη δόση καταβάλλεται στο εξάμη¬ 
νο που θα επανέλθει ο φοιτητής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 13 Ιουνίου 2018 

Ο ΠΡΥΤΑΝΗΣ 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 


Αριθμ. 8008713.06.201 8 (2) 

Έγκριση κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
τίτλο: «Επείγουσα και Εντατική Θεραπεία Παί- 
δων, Εφήβων και Νέων» του Τμήματος Ιατρικής 
της Ιατρικής Σχολής του Πανεπιστημίου Κρήτης 
σύμφωνα με το ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239 τ.Α'/1973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ.Α'/1974) περί τροποποιήσεως και συμπληρώσεως του 
ν.δ. 87/1973 (ΦΕΚ 159 τ.Α'/73) «περί ιδρύσεως Πανεπι¬ 
στημίων εις Θράκην και εις Κρήτην» και επεκτάσεως δια¬ 
τάξεων τινών αυτού εις άπαντα τα ΑΕΙ..., του ν. 259/1976 
(ΦΕΚ 25 τ.Α'/1976) περί τροποποιήσεως και συμπλη¬ 
ρώσεως των περί Πανεπιστημίων Θράκης και Κρήτης 
κειμένων διατάξεων, τις διατάξεις του π.δ. 103/1983, 
(ΦΕΚ 48/15.04.1983, τ.Α') - Αυτοδύναμη λειτουργία του 
Πανεπιστημίου Κρήτης..., καθώς και της λοιπής νομοθε¬ 
σίας περί Πανεπιστημίου Κρήτης. 

2. Το υπ'αριθμόν π.δ. 96/2013 (ΦΕΚ 133/τ.Α7 
05.06.2013) για την «Κατάργηση - συγχώνευση τμη¬ 
μάτων - Μετονομασία Σχολής στο Πανεπιστήμιο Κρή¬ 
της», όπως τροποποιήθηκε και ισχύει με το υπ'αριθμόν 
π.δ. 128/2013 (ΦΕΚ 195/τ.Α'/17.09.2013), και τις εκδο- 
θείσες μετ' αυτού διαπιστωτικές πράξεις του Πρύτα¬ 
νη, υπ'αριθμόν 10.953/31.07.2013, 10.954/31.07.2013 
και 10.955/31.07.2013 (ΦΕΚ 1959/τ.Β'/12.08.2013). Το 
ν. 4452/2017 (ΦΕΚ 17/τ.Α/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπι¬ 
στήμιο Ιωαννίνων - Μετονομασία Σχολής στο Πανεπι¬ 
στήμιο Κρήτης», παράγραφος 4.Την υπ'αριθμόν 57356/ 
Ζ1 υπουργική απόφαση ΦΕΚ 1413/τ.Β'/25-04-2018 περί 
Μετονομασίας της Σχολής Επιστημών Υγείας του Πανε¬ 
πιστημίου Κρήτης σε Ιατρική Σχολή του Πανεπιστημίου 
Κρήτης. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1 Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 


Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια¬ 
τάξεων του Νόμου 4485/2017 (ΦΕΚ 114/τ.Α704-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξεις του Άρθρου 13 «Σύγκλητος» παρ. 2, εδ. 
ιε, Ιζ, ιη, του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΑΙ ΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις», 

7. Τις διατάξεις του Άρθρου 31 «Όργανα διοίκη¬ 
σης των Π.Μ.Σ. και των Διδακτορικών Σπουδών» του 
ΚΕΦ. ΣΤ' «Δεύτερος και Τρίτος Κύκλος Σπουδών» του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις», καθώς και 

8. Τις διατάξεις του Άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του Άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (ΦΕΚ Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ.Α'/ 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ.Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚτ.Α' 156/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή 
του Συστήματος Συσσώρευσης Πιστωτικών Μονάδων» 
(ΦΕΚ τ.ΒΊ 466/13-08-2007). 

12. Τις διατάξεις του άρθρου 2 του ν. 3861/2010 (ΦΕΚ 
τ.Α'/112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚτ.Α'254/21 -11 -2013), του άρθρου 197 
του ν. 4281/2014 (ΦΕΚ τ.Α'160/8-8-2014), του άρθρου 
31 του π.δ. 28/2015 (ΦΕΚ 34 Α723-3-2015) περί «κω¬ 
δικοποίησης διατάξεων για την πρόσβαση σε δημόσια 

έγγραφα και στοιχεία, του άρθρου 375 του ν. 4412/2016 
(ΦΕΚ τ.ΑΊ 47/08-08-2016 καθώς και την εκδοθείσα υπ' 
αριθμ. ΥΠΟΙΚΔ6 1127865/ΕΞ2010/30.09.2010 απόφαση. 

13. Την υπ' αριθμ. 216772/Ζ1 (ΦΕΚ4334/Β712-12-2017) 
Υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1/29-09-2017 «Εφαρμογή των διατάξεων του 
ν. 4485/2017 (ΑΊ 14) για θέματα μεταπτυχιακών σπου¬ 
δών και εκπόνησης διδακτορικών διατριβών-λοιπά θέ¬ 
ματα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, υπ'αριθμ. 
164530/Ζ1 /03-10-2017 «Άμεσες ενέργειες και χρονοδι¬ 
άγραμμα όσον αφορά τη λειτουργία των Ειδικών Λογα¬ 
ριασμών Κονδυλίων Έρευνας (Ε.Λ.Κ.Ε.) των Α.Ε.Ι. μετά τη 
δημοσίευση του ν. 4485/2017 (ΑΊ 14), υπ'αριθμ. 203446/ 
Ζ1/22-11-2017 «Διευκρινίσεις σχετικά με την εφαρμογή 
διατάξεων του ν. 4485/2017 (ΑΊ 14), υπ'αριθμ. 227378/ 
Ζ1/22.12.2017 «Εφαρμογή των διατάξεωντου ν. 4485/2017 
(ΑΊ 14) για θέματα μεταπτυχιακών σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου του Πανεπιστημίου 
Κρήτης (συνεδρίαση υπ' αριθμό 383η/15-02-2018) περί 
επανίδρυσης του Προγράμματος. 

16. Το απόσπασμα πρακτικών της Γενικής Συνέλευσης 
της Μονοτμηματικής Σχολής Επιστημών Υγείας - Τμή¬ 
μα Ιατρικής του Πανεπιστημίου Κρήτης (συνεδρίαση 
2.3.2018) σχετικά με την κατάρτιση του Κανονισμού 
Μεταπτυχιακών Σποδών του ΠΜΣ. 

17. Το απόσπασμα πρακτικών της με αριθμ. 
3/06.03.2018 συνεδρίασης της Επιτροπής Μεταπτυχια¬ 
κών Σπουδών του Πανεπιστημίου Κρήτης. 

18. Την απόφαση της Συγκλήτου (συνεδρίαση υπ'αριθ- 
μό 384η/08-03-2018) σχετικά με την κατάρτιση του Κα¬ 
νονισμό Μεταπτυχιακών Σπουδών του Προγράμματος. 

19. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 

«Επείγουσα και Εντατική Θεραπεία Παίδων, Εφήβων 
και Νέων» του Τμήματος Ιατρικής της Ιατρικής Σχολής 
του Πανεπιστημίου Κρήτης, ο οποίος έχει ως ακολούθως: 

Άρθρο 1 
Γενικά 

1. Εισαγωγή 

Το Τμήμα Ιατρικής της Ιατρικής Σχολής του Πανεπι¬ 
στημίου Κρήτης οργανώνει και λειτουργεί από το Ακα¬ 
δημαϊκό έτος 2018-2019 Πρόγραμμα Μεταπτυχιακών 
Σπουδών (στο εξής Πρόγραμμα) με τίτλο «Επείγουσα και 
Εντατική Θεραπεία Παίδων, Εφήβων και Νέων» σύμφωνα 
με τις διατάξεις της απόφασης αυτής και τις διατάξεις του 
4485/2017 (ΦΕΚ 144 τ.Α'). 

Ο μέγιστος αριθμός των μεταπτυχιακών φοιτητών 
(ΜΦ) στο ΠΜΣ δεν θα υπερβαίνει τους 2 ΜΦ ανά διδά¬ 
σκοντα. 


Η αναλογία προπτυχιακών προς τον μέγιστο αριθ¬ 
μό ΜΦ στο Τμήμα Ιατρικής δεν υπερβαίνει το 3 προς 
1 (1039/365). Η αναλογία μεγίστου αριθμού ΜΦ προς 
τους διδάσκοντες του Τμήματος είναι περίπου 3 προς 
1 (365/119). 

Οι ανωτέρω αναλογίες αναφέρονται στα εγκεκριμένα 
από τη Συνέλευση ΠΜΣ του τμήματος μέχρι και τον Φε¬ 
βρουάριο του 2018. 

2. Αντικείμενο του ΠΜΣ 

Αντικείμενο του Προγράμματος είναι η προαγωγή της 
γνώσης και η έρευνα σε μεταπτυχιακούς φοιτητές της 
Επείγουσας και Εντατικής Θεραπείας Παίδων, Εφήβων 
και Νέων. Ειδικότερα, ο σκοπόςτου Προγράμματος είναι 
να εκπαιδεύσει νέους επιστήμονες, έτσι ώστε να απο¬ 
κτήσουν ένα ισχυρό επιστημονικό υπόβαθρο, εμπειρία 
και τεχνογνωσία σε μια ιδιαίτερα δυναμική περιοχή της 
σύγχρονης επιστήμης όπως είναι η Επείγουσα και Εντα¬ 
τική Θεραπεία Παίδων, Εφήβων και Νέων, με ιδιαίτερη 
εξειδίκευση στο γνωσιολογικό και επιστημονικό πεδίο 
των πρόσφατα δυναμικά αναπτυσσόμενων πολυδύνα¬ 
μων Μονάδων Εντατικής Θεραπείας. 

Οι απόφοιτοι του Προγράμματος θα μπορούν: 

Να στελεχώσουν Μονάδες Εντατικής Θεραπείας (ΜΕΘ) 
στον Δημόσιο και Ιδιωτικό τομέα και ιδιαίτερα εκείνων 
που καλύπτουν την παιδική και εφηβική ηλικία. 

Να στελεχώσουν Τμήματα Επειγόντων Περιστατικών 
(ΤΕΠ) ενός ευρέως φάσματος ηλικιών. Να στελεχώ¬ 
σουν Κινητές Μονάδες για παροχή υπηρεσιών σε προ- 
νοσοκομειακό επίπεδο. 

Να απασχοληθούν σε ανάλογες θέσεις που απαιτούν 
υψηλό επίπεδο γνώσεων και δεξιοτήτων του γνωστικού 
αντικειμένου του ΠΜΣ (ΤΕΠ, χειρουργεία, ΜΑΦ/Μονάδα 
Αυξημένης Φροντίδας, κ.ά.) 

Να παρέχουν, αποτελεσματικές και υψηλού επιπέδου 
υπηρεσίες σε επείγουσες καταστάσεις, μαζικές κατα¬ 
στροφές και θεομηνίες. 

Να προετοιμαστούν για μεταπτυχιακές σπουδές διδα¬ 
κτορικού επιπέδου. 

Να προετοιμαστούν για επιτυχημένη σταδιοδρομία 
σε ερευνητικά ιδρύματα και στον παραγωγικό τομέα. 

Να προωθήσουν τη σύγχρονη έρευνα στον ταχύτατα 
εξελισσόμενο τομέα της επείγουσας και εντατικής θε¬ 
ραπείας. Να διδάσκουν σε υψηλού επιπέδου σεμινάρια 
σχετικά με το γνωστικό αντικείμενο του προγράμματος. 

3. Μεταπτυχιακός τίτλος 

Το Πρόγραμμα απονέμει Μεταπτυχιακό Δίπλωμα 
Σπουδών (Δ.Μ.Σ.) στην «Επείγουσα και Εντατική Θερα¬ 
πεία Παίδων, Εφήβων και Νέων» (Μ5ς ίη «Ειτίθΐ-ςθηςίθε 
3ηά Ιηΐθηείνθ Έβγθ ίη ΈΓιίΙάΐ'θη, ΑάοΙθεεθηΐε 3ηά Υουης 
ΑάυΙΐί»). Ο τίτλος απονέμεται από την Ιατρική Σχολή του 
Πανεπιστημίου Κρήτης. 

Άρθρο 2 

Όργανα που αφορούν στη λειτουργία του ΠΜΣ 
και αρμοδιότητες τους 

1. Συντονιστική Επιτροπή (ΣΕ) 

Η ΣΕ είναι αρμόδια για την παρακολούθηση και το 
συντονισμό της λειτουργίας του Προγράμματος. Συ¬ 
γκεκριμένα: 

• Εποπτεύει, εν γένει, την τήρηση των διατάξεων της 
ισχύουσας νομοθεσίας και του παρόντος Κανονισμού 
καθ' όλη την διαδικασία φοίτησης των μεταπτυχιακών 
φοιτητών. 

• Αντιμετωπίζει κάθε θέμα που προβλέπεται από τις επι- 
μέρους διατάξεις της ισχύουσας νομοθεσίας και του Κα¬ 
νονισμού Μεταπτυχιακών Σπουδών του Προγράμματος. 

• Εισηγείταιπροςτη Συνέλευση του Τμήματος το πρό¬ 
γραμμα σπουδών και κάθε θέμα που αφορά το ΠΜΣ. 

■ Ορίζει τον επιβλέποντα, την τριμελή επιτροπή πα¬ 
ρακολούθησης και την τριμελή επιτροπή εξέτασης των 
μεταπτυχιακών εργασιών για την απόκτηση ΔΜΣ. 

■ Γνωμοδοτεί για τον ορισμό των υπευθύνων των μα¬ 
θημάτων του ΠΜ. 

Οι ΜΦ έχουν το δικαίωμα εκπροσώπησής τους στις 
συναντήσεις της ΣΕ. Για το σκοπό αυτό οι ΜΦ ορίζουν 2 
εκπροσώπους στην αρχή του ακαδημαϊκού έτους. Ο ρό¬ 
λος των εκπροσώπων είναι να εισηγούνται θέματα που 
απασχολούν τους ΜΦ, αλλά δεν έχουν δικαίωμα ψήφου 
στις αποφάσεις τις ΣΕ. 

2. Διευθυντής Σπουδών 

Ο διευθυντής Σπουδών είναι μέλος της Σ.Ε. και ορίζεται 
μαζί με τον Αναπληρωτή του, με απόφαση της Συνέλευ- 
σηςτουΤμήματος για διετή θητεία. Προεδρεύει της Σ.Ε., 
είναι μέλος Δ.Ε.Π. πρώτης βαθμίδας ή της βαθμίδαςτου 
αναπληρωτή και είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. 

Ο διευθυντής Σπουδών έχει τις ακόλουθες αρμοδι¬ 
ότητες: 

• συγκαλείτην Σ.Ε. του ΠΜΣ, καταρτίζει την ημερήσια 
διάταξη και προεδρεύει των εργασιών της 

■ εισηγείται στη Συνέλευση του Τμήματος για τα θέ¬ 
ματα της αρμοδιότητας του και της ΣΕ για τα οποία δεν 
απαιτείται εισήγηση από άλλο όργανο 

■ εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος 

• μεριμνά για την εφαρμογή των αποφάσεων της Συ¬ 
νέλευσης και της ΣΕ 

■ κατ' εξουσιοδότηση της Σ.Ε. ή της Συνέλευσης συ¬ 
γκροτεί επιτροπές για τη μελέτη ή διεκπεραίωση συγκε¬ 
κριμένων θεμάτων. 

Σε περίπτωση κωλύματος του Διευθυντή, τις αρμοδι¬ 
ότητες του αναλαμβάνει ο Αναπληρωτής του. 

3. Ολομέλεια του ΠΜΣ 

Η Ολομέλεια αποτελείται από το σύνολο των διδασκό¬ 
ντων του Προγράμματος ανεξαρτήτως Τμήματος ή Πα¬ 
νεπιστημίου από το οποίο προέρχονται. Συνέρχεται μετά 
από απόφαση της ΣΕ για να εκφέρει γνώμη για θέματα 
που αφορούν στο Πρόγραμμα και βρίσκεται σε απαρτία 
με όσα μέλη παρευρίσκονται. 

4. Επιτροπή Επιλογής των Μεταπτυχιακών Φοιτητών 

Η Επιτροπή Επιλογής των μεταπτυχιακών φοιτητών 

εγκρίνεται από την Συνέλευση κατόπιν εισήγησης της ΣΕ 
και περιλαμβάνει κατ' ελάχιστον τα μέλη της ΣΕ. 

Άρθρο 3 

Επιλογή Μεταπτυχιακών Φοιτητών 

1. Ποιοι μπορούν να υποβάλλουν αίτηση 

Στο Πρόγραμμα γίνονται δεκτοί: 


α) Κάτοχοι πτυχίου Ιατρικής ή Νοσηλευτικής Πανεπι¬ 
στημίων της ημεδαπής ή αντίστοιχωνΤμημάτωνομοτα- 
γών Ιδρυμάτων της αλλοδαπής. 

β) Κάτοχοι πτυχίου Νοσηλευτικής ΤΕΙ της ημεδαπής 
ή αντίστοιχων Τμημάτων ομοταγών Ιδρυμάτων της αλ¬ 
λοδαπής. 

γ) Κάτοχοι πτυχίου άλλωνΤμημάτων Πανεπιστημίων ή 
Τ.Ε.Ι., της ημεδαπής ή αντίστοιχων Τμημάτων ομοταγών 
Ιδρυμάτων της αλλοδαπής, συναφούς γνωστικού αντι¬ 
κειμένου όπως Φυσικοθεραπείας, Επισκεπτών Υγείας, 
Μαιευτικής. 

δ) Μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. σύμφωνα με τα προβλεπόμενα στο άρθρο 34 
παρ. 8 του ν. 4485/2017. 

Κατ' εξαίρεση, όσοι από τους υποψηφίους δεν έχουν 
πτυχίο αναγνωρισμένο από το ΔΟΑΤΑΠ. αλλά έχουν 
υποβάλλει τα δικαιολογητικά προς αναγνώριση μπο¬ 
ρούν να υποβάλλουν αίτηση υπό την προϋπόθεση ότι 
θα προσκομίσουν μαζί με τους τίτλους σπουδών τη Βε¬ 
βαίωση Αναγνώρισης Ισοτιμίας κατά την εγγραφή τους 
το Σεπτέμβριο. 

Αίτηση μπορούν να υποβάλουν και φοιτητές ή φοι¬ 
τήτριες που δεν έχουν ολοκληρώσει τις σπουδές τους, 
αλλά πρόκειται να τις ολοκληρώσουν πριν την εγγραφή 
τους στο ΠΜΣ (Σεπτέμβριος). Στην περίπτωση αυτή η 
εγγραφή τους στο ΠΜΣ θα γίνεται μόνο εφ' όσον πάρουν 
έγκαιρα το πτυχίο τους ή διαθέτουν βεβαίωση περάτω- 
σης σπουδών από τη σχολή τους στην οποία αναφέρεται 
ότι πληρούν τις προϋποθέσεις για τη λήψη του πτυχίου 
(εκκρεμεί μόνο ή ορκωμοσία). 

Τα δικαιολογητικά που πρέπει να υποβάλλει ένας υπο¬ 
ψήφιος είναι: Αίτηση συμμετοχής. 

Αντίγραφο Πτυχίου ή Πτυχίων (και Πιστοποιητικό αντι¬ 
στοιχίας ή ισοτιμίας από το ΔΟΑΤΑΠ, για πτυχιούχους 
πανεπιστημίων του εξωτερικού). 

Πιστοποιητικό Σπουδών με αναλυτική βαθμολογία 
μαθημάτων Πιστοποιητικά ξένης γλώσσας (εφόσον 
υπάρχουν). 

Βιογραφικό Σημείωμα στο οποίο θα αναφέρονται 
αναλυτικά οι σπουδές, η διδακτική ή/και επαγγελματική 
εμπειρία, η επιστημονική και κοινωνική δραστηριότητα 
του υποψηφίου ή της υποψήφιας. 

Κατάλογος δημοσιεύσεων ή επιστημονικών εργασιών 
(εφόσον υπάρχουν) Δύο συστατικές επιστολές 

2. Αριθμός Εισακτέων ΜΦ 

Ο αριθμός των εισακτέων ορίζεται κατ'ανώτατο όριο 
στους 20 φοιτητές ανά έτος. 

3. Επιλογή Υποψηφίων 

Η αξιολόγηση των υποψήφιων ΜΦ που έχουν εκδηλώ¬ 
σει ενδιαφέρον για την απόκτηση γίνεται σε δύο στάδια 
από την Επιτροπή Επιλογής (ΕΕ). 

1 ο στάδιο: 

(1) Εξέταση αγγλικής γλώσσας. Κατανόηση κειμένου 
και παραγωγή γραπτού λόγου. 

(2) Εξέταση Βιογραφικών, βαθμολογίας, πιστοποιη¬ 
τικών. 

2ο στάδιο: Συνέντευξη. 

Στόχος της συνέντευξης είναι να διαπιστωθεί ποιοι 
υποψήφιοι είναι ικανοί να ανταποκριθούν ουσιαστικά 

στις απαιτήσεις του Προγράμματος, συνεκτιμώντας το 
κίνητρο και το ενδιαφέρον αλλά και την συνολικότερη 
συγκρότηση και επιστημονική επάρκειά τους σε σχέση 
με το αντικείμενο της ΕΕΘΠΕΝ. 

Η ΕΕ αποφασίζει τον αριθμό των υποψηφίων που θα 
κληθούν στη συνέντευξη, με βάση τη σειρά κατάταξης 
στις γραπτές εξετάσεις. 

Η διαδικασία επιλογής ολοκληρώνεται με τη συνε¬ 
δρίαση της ΕΕ η οποία λαμβάνοντας υπόψη τα απο¬ 
τελέσματα των γραπτών εξετάσεων, τη συνέντευξη 
και συνεκτιμώντας τα κριτήρια επιλογής που αναφέ- 
ρονται κάθε φορά στην προκήρυξη, καταρτίζει τον 
πίνακα των επιτυχόντων και επιλαχόντων ΜΦ, μεταξύ 
των υποψηφίων που κλήθηκαν στη συνέντευξη, αλλά 
ανεξάρτητα από τη σειρά κατάταξης στις γραπτές εξε¬ 
τάσεις. 

Τα κριτήρια επιλογής εξειδικεύονται ως ακολούθως: 
α) Επαρκής γνώση Αγγλικής γλώσσας 
β) Βαθμός του πτυχίου 

γ) Βαθμολογία στα μαθήματα που είναι σχετικά με το 
γνωστικό αντικείμενο ΕΕΘΠΕΝ 
δ) Εξείδικευση στο αντικείμενο 
ε) Ειδικότητα στο γενικότερο γνωστικό αντικείμενο 
στ) Σχετική με το αντικείμενο ερευνητική δραστηρι¬ 
ότητα 

ζ) Σχετική με το αντικείμενο επαγγελματική εμπειρία 
Ένσταση κατά των πινάκων επιτυχόντων και επιλα- 
χόντων ΜΦ μπορεί να γίνει μέσα σε 10 ημέρες από την 
ημερομηνία ανακοίνωσης των πινάκων. Η ένσταση, η 
οποία πρέπει να είναι αιτιολογημένη και συγκεκριμένη, 
κρίνεται τελεσίδικα από τη Συνέλευση κατόπιν εισηγή- 
σεωςτηςΣΕ. 

Σε περίπτωση που επιτυχών αν και έχει επιλεγεί, δεν 
εγγράφεται στο ΠΜΣ, η θέση του καλύπτεται από τους 
επιλαχόντες. Ωστόσο, για την εύρυθμη λειτουργία του 
προγράμματος ο κατάλογος των επιλαχόντων έχει ισχύ 
μόνο μέχρι την επικύρωση της εγγραφής των ΜΦ από 
τη Συνέλευση του Τμήματος Ιατρικής και σε διαφορετική 
περίπτωση η θέση μένει κενή. 

Δύναται πλέον του αριθμού των επιτυχόντων, να γίνε¬ 
ται δεκτός στο Μεταπτυχιακό Πρόγραμμα Ειδίκευσης, ως 
υπεράριθμος ένας υποψήφιος της κατηγορίας (δ) από 
την παρ. 3.1 του παρόντος άρθρου. 

Άρθρο 4 

Έναρξη, Διάρκεια των Μεταπτυχιακών Σπουδών, 

Σύμβουλος Καθηγητής 
Έναρξη - Εγγραφές 

Το Α'εξάμηνο σπουδών αρχίζει κατά κανόνα τον Οκτώ¬ 
βριο. Η ακριβής ημερομηνία και η περίοδος εγγραφών 
αποφασίζονται από τη ΣΕ του Προγράμματος. 

Χρονική Διάρκεια Σπουδών 

Η διάρκεια σπουδών του ΠΜΣ προσδιορίζεται σε 3 
ακαδημαϊκά εξάμηνα.Το πρώτο και το δεύτερο εξάμηνο 
αφορούν στην παρακολούθηση μαθημάτων, φροντιστη¬ 
ρίων, σεμιναρίων και το τρίτο εξάμηνο στην εκπόνηση 
της μεταπτυχιακής εργασίας. 


Σύμβουλος Καθηγητής 

Για κάθε μεταπτυχιακό φοιτητή ορίζεται από τη ΣΕ 
ένας σύμβουλος-καθηγητής μέσα από το σύνολο των 
διδασκόντων στο πρόγραμμα. Ο σύμβουλος καθηγη¬ 
τής παρακολουθεί την πορεία του φοιτητή, συμβουλεύ¬ 
ει το φοιτητή σε ακαδημαϊκά, οργανωτικά ή διοικητικά 
θέματα και εισηγείται σε ζητήματα που αφορούν στον 
συγκεκριμένο φοιτητή. 

Άρθρο 5 

Αναλυτικό πρόγραμμα 

1. Παρακολούθηση Μαθημάτων 

Στα δύο πρώτα εξάμηνα Οι φοιτητές οφείλουν να πα¬ 
ρακολουθήσουν 6 υποχρεωτικά μαθήματα (60 ΕΘΤ5) 
χωρισμένα σε ενότητες που περιλαμβάνουν διαλέξεις, 
φροντιστήρια, σενάρια, ασκήσεις και/ή πρακτική άσκη¬ 
ση και να εκπονήσουν διπλωματική εργασία στο τρίτο 
εξάμηνο (30 ΕΘΤ5). 

Η διδασκαλία των μαθημάτων και η πρακτική άσκηση 
γίνονται απογευματινές ώρες ώστε να διευκολύνεται η 
παρακολούθηση από εργαζόμενους φοιτητές που έχουν 
και υποχρεώσεις με εφημερίες ή βάρδιες σε ΜΕΘ ή χει¬ 
ρουργεία. 

Ως Γλώσσα του Προγράμματος τόσο στη διδασκαλία 
όσο και στη συγγραφή της μεταπτυχιακής εργασίας ορί¬ 
ζεται η ελληνική. 

2. Πρόγραμμα Μαθημάτων 

Η διδασκαλία των μαθημάτων στηρίζεται στο συνδυα¬ 
σμό παραδοσιακών μεθόδων διδασκαλίας με σύγχρονες 
τεχνικές ενεργούς συμμετοχής των ΜΦ στην εκπαιδευ¬ 
τική διαδικασία. Συγκεκριμένα, θα χρησιμοποιούνται οι 
ακόλουθες μορφές διδασκαλίας: 

Α. Διαλέξεις από ένα διδάσκοντα με εποπτικό τρόπο 
και αναδραστική διαδικασία (συμμετοχή διδασκομένων). 

Β. «Σταθμοί δεξιοτήτων», οι οποίες αποσκοπούν στην 
πρακτική εξάσκηση των μεταπτυχιακών φοιτητών σε 
χειρισμούς υποστήριξης της ζωής σε επείγουσες κατα¬ 
στάσεις πάνω σε ειδικά προπλάσματα, εκπαιδευτικά μη¬ 
χανήματα και εξοπλισμούς καθώς και νεότερες τεχνικές 
και μεθόδους που εφαρμόζονται στις ΜΕΘ. 

Γ. «Φροντιστήρια», τα οποία αποσκοπούν, μέσα από 
κλειστές ομάδες με ΙηΐθΓθςΐίνθ μεθόδους συζήτησης 
(ανάδραση), στην εξοικείωση και ευαισθητοποίηση των 
μεταπτυχιακών φοιτητών σε δύσκολα ή εξειδικευμένα 
θέματα μέσω προσομοιωτικών δραστηριοτήτων, όπως 
παρουσίασης περιστατικών, βίντεο- προβολών σχετικών 
με κλινικές εικόνες ή εφαρμογές και καταγραφή κατευ¬ 
θυντηρίων οδηγιών. 

Δ. «Σενάρια - Πρακτικές Ασκήσεις», οι οποίες αποσκο¬ 
πούν στην εξοικείωση των μεταπτυχιακών φοιτητών με 
την άλληλο-σύνδεση των θεωρητικών και πρακτικών 
γνώσεων σε εικονικά σενάρια κλινικής εφαρμογής. 

Ε. Μικρές εργασίες που ετοιμάζονται και παρουσιάζο¬ 
νται από τους ίδιους τους ΜΦ. 

ΣΤ. Το πρόγραμμα μαθημάτων προσαρμοσμένο στα 
απαιτούμενα ΕΈΤ5 ςΓθάίΐ5 διαμορφώνεται πλέον με βάση 
τα νεότερα δεδομένα ως εξής: 

Ενδεικτικό Πρόγραμμα Σπουδών: 


Κωδικός 

Τίτλος 

Υποχρεωτικό/ 
Επιλογής (Υ/Ε) 

ΕΘΤ5 

Α' Εξάμηνο 

Ο 

1 

ι_υ 

Εισαγωγή στην Οργάνωση της Έρευνας 

Υ 

10 

εκ:-102 

Επείγουσες Καταστάσεις Εφήβων Ενηλίκων 

Υ 

10 

εκ:-103 

Επείγουσες Καταστάσεις Παίδων 

Υ 

10 

Σύνολο Α' εξαμήνου 



30 


Β'Εξάμηνο 

ΕΙ<:-201 

Βασική Εξειδίκευση στη ΜΕΘ Εφήβων 

Υ 

10 

ΕΙ<:-202 

Βασική Εξειδίκευση στη ΜΕΘ Παίδων 

Υ 

10 

ΕΙ<:-203 

Ιδιαιτερότητες στην Εντατική Θεραπεία 

Υ 

10 

Σύνολο Β'εξαμήνου 

30 


Γ'Εξάμηνο 

ΕΚ!-301 

Μεταπτυχιακή Διπλωματική Εργασία 

Υ 

30 

Σύνολο Γ'εξαμήνου 

30 


Τροποποίηση του προγράμματος των μαθημάτων, 
ανακατανομή μαθημάτων μεταξύ των εξαμήνων, ορι¬ 
σμός ή τροποποίηση των πιστωτικών μονάδων (Ε(ΙΤ5) 
ανά μάθημα καθώς και προσθήκη μαθημάτων, μπορεί 
να επέλθει με αποφάσεις των αρμοδίων οργάνων. 

Υπεύθυνοι μαθημάτων ορίζονται μέλη ΔΕΠ τουΤμήμα- 
τος Ιατρικής του ΠΚ ή άλλων Τμημάτων του ΠΚ ή άλλων 
Πανεπιστημίων με ερευνητικό έργο σχετικό με το αντι¬ 
κείμενο του μαθήματος. 

Λεπτομερές πρόγραμμα, κατάλογος διδασκόντων, 
σημειώσεις και άλλες λεπτομέρειες ανευρίσκονται στον 
δικτυακό τόπο του προγράμματος του Πανεπιστήμιου 
(θ-Ιθ3ΓΠ). 

3. Εκπόνηση μεταπτυχιακής εργασίας 

Στα μέσα περίπου του Β Εξαμήνου, η Συντονιστική Επι¬ 
τροπή ύστερα από αίτηση του υποψηφίου, στην οποία 
αναγράφεται ο προτεινόμενος (κατά προσέγγιση) τίτλος 
της διπλωματικής εργασίας, ο προτεινόμενος επιβλέπων 
και επισυνάπτεται περίληψη της προτεινόμενης εργασί¬ 
ας, ορίζει τον επιβλέποντα αυτής και εισηγείται την τρι¬ 
μελή εξεταστική επιτροπή για την έγκριση της εργασίας, 
ένα από τα μέλη της οποίας είναι και ο επιβλέπων. Για να 
εγκριθεί η εργασία ο φοιτητής οφείλει να την υποστηρί¬ 
ξει ενώπιον της εξεταστικής επιτροπής. Για τον επιβλέ- 
ποντα και τους συν-επιβλέποντες ισχύουν τα παρακάτω: 


Εξεταστική Επιτροπή: 

Για την εξέταση της μεταπτυχιακής διπλωματικής ερ¬ 
γασίας ορίζεται τριμελής επιτροπή, στην οποία συμμε¬ 
τέχουν ο επιβλέπων και οι συνεπιβλέποντες. 

Επιβλέπων μπορεί να είναι μέλος της ΣΕ ή άλλο μέλος 
ΔΕΠτουΤμήματοςΙατρικήςτου Παν. Κρήτης Συνεπιβλέ- 
πων/οντες ορίζονται μετά από πρόταση του επιβλέποντα 
ή/και της ΣΕ και μπορεί να είναι: 

I. Μέλοςτης ΣΕ, στην περίπτωση που ο Επιβλέπων δεν 
είναι μέλος της ΣΕ 

II. Μέλη ΔΕΠ τουΤμήματος Ιατρικήςτου Πανεπιστημίου 
Κρήτης ή μέλη ΔΕΠ άλλων Πανεπιστημίων της ημεδαπής 
ή αλλοδαπής 

Η ΣΕ και ο επιβλέπων έχουν την ευθύνη της παρακο¬ 
λούθησης και του ελέγχου της πορείας των σπουδών του 
μεταπτυχιακού φοιτητή. 

Συμβουλευτική Επιτροπή: 

Παράλληλα, δύναται να οριστεί και μια επιστημονική 
επιτροπή παρακολούθησης (Συμβουλευτική Επιτρο¬ 
πή) της μεταπτυχιακής εργασίας που να αποτελείται 
από τους παραπάνω, καθώς επίσης και διδάκτορες με 
ερευνητικό έργο σχετικό με το πεδίο έρευνας της μετα¬ 
πτυχιακής εργασίας ή και Ειδικούς Επιστήμονες για τη 
συμβουλευτική υποστήριξη της μεταπτυχιακής εργασίας 
ως κάτωθι: 

- Κάτοχοι διδακτορικού διπλώματος που είναι διδά¬ 
σκοντες στο ΕΕΘΠΕΝ 

- Ερευνητές αναγνωρισμένων ερευνητικών ιδρυμάτων, 
οι οποίοι είναι κάτοχοι διδακτορικού διπλώματος 

Τίτλοι εργασιών 

Ο ΜΦ και ο επιβλέπων ή ο συν-επιβλέπων εισηγείται 
τις προτεινόμενες διπλωματικές εργασίες σε συνεδρίαση 
της ΣΕ, που πραγματοποιείται στις αρχές Ιουλίου. 

Συνεδρίαση της ΣΕ για το ίδιο θέμα μπορεί να πραγ¬ 
ματοποιηθεί και τον Σεπτέμβριο οπότε και εξετάζει την 
πρόοδο των προτεινόμενων εργασιών και προτείνει 
τροποποιήσεις εφόσον κριθεί αναγκαίο. 

Ερευνητικό πρωτόκολλο. 

Ο ΜΦ ετοιμάζει ένα ερευνητικό πρωτόκολλο στο οποίο 
παρουσιάζει την ερευνητική υπόθεση ή τα ερευνητικά 
ερωτήματα που προτείνει να διερευνήσει και πως θα τα 
απαντήσει, αναλύοντας τα παρακάτω επιμέρους σημεία: 

■ Τίτλος της εργασίας 

■ Αντικείμενο της έρευνας του, επιδιωκόμενα αποτε¬ 
λέσματα 

■ Ήδη υπάρχουσα γνώση (σε διεθνές επίπεδο) 

■ Σκοπός και επιμέρους στόχοι της εργασίας 

■ Μεθοδολογία, προτεινόμενος τρόπος ανάλυσης των 
στοιχείων 

■ Χρονοδιάγραμμα και πηγές χρηματοδότησης (αν 
απαιτείται) 

■ Βιβλιογραφία 

Οι μεταπτυχιακοί φοιτητές καταθέτουν το Πρωτό¬ 
κολλο Έρευνας για την εκπόνηση της Μεταπτυχιακής 
Εργασίας σύμφωνα με το πρότυπο που δίνεται από τη 
Γραμματεία του ΠΜΣ. 

Η διάρκεια εκπόνησης της μεταπτυχιακής εργασίας 
δύναται να παραταθεί μέχρι το τέλος του δεύτερου ακα¬ 
δημαϊκού έτους. Σε περίπτωση που συντρέχουν ειδικοί 
λόγοι, η ΣΕ αποφασίζει για την περαιτέρω παράταση 
αυτής της προθεσμίας. 

Δεοντολογία της έρευνας 

Για τη διεξαγωγή έρευνας σε διάφορους φορείς του 
δημόσιου ή ιδιωτικού τομέα, απαιτείται η έγγραφη έγκρι¬ 
ση του φορέα. 

Ενδεικτικά αναφέρονται οι παρακάτω περιπτώσεις 
έρευνας σε δημόσιους φορείς. 

Έρευνα σε νοσοκομεία και μονάδες υγείας 

Για τη διεξαγωγή έρευνας σε νοσοκομεία ή άλλες μο¬ 
νάδες υγείας απαιτείται έγκριση από την Επιστημονική 
Επιτροπή του Νοσοκομείου και τη Διοίκηση της αρμόδι¬ 
ας Υγειονομικής Περιφέρειας. Η διαδικασία έχει ως εξής: 

- μεταπτυχιακοί φοιτητές καταθέτουν σχετική αίτηση 
προς την Επιστημονική Επιτροπή/ Συμβούλιο του Νο¬ 
σοκομείου με κοινοποίηση στην αρμόδια Υγειονομική 
Περιφέρεια, η οποία συνοδεύεται από: 

- Συνοπτικό Ερευνητικό Πρωτόκολλο (περίπου 2 σε¬ 
λίδες) 

- Βεβαίωση του Επιβλέποντα 

- Αντίγραφο του ερωτηματολογίου και του εγγράφου 
συναίνεσης, εφόσον απαιτούνται στην έρευνα Διεξαγω¬ 
γή έρευνας σε πληθυσμό 

- Για τη διεξαγωγή έρευνας σε πληθυσμό με χρήση 
ερωτηματολογίων απαιτείται η άδεια από την Επιτροπή 


Δεοντολογίας της Έρευνας του Πανεπιστημίου Κρήτης 
(Γιΐΐρ://νννννν.υος.9Γ/Γθ5θ3ΓεΓι-3ΐ-υηί/θΐΓιίε5/θΐΓιίε5-3ης1- 
Ολοκλήρωση Μεταπτυχιακής Εργασίας 
Μετά την ολοκλήρωση της Μεταπτυχιακής Εργασίας 
Ειδίκευσης ο μεταπτυχιακός φοιτητής υποβάλλει την 
εργασία στον Επιβλέποντα του και στη Συμβουλευτική 
Επιτροπή. 

Εν συνεχεία ο Επιβλέπων (σε συνεννόηση με την Συμ¬ 
βουλευτική Επιτροπή, εφ'όσον αυτή έχει συγκροτηθεί) 
βεβαιώνει ότι η Μεταπτυχιακή Εργασία Ειδίκευσης έχει 
ολοκληρωθεί και μπορεί να παρουσιασθεί ενώπιον της 
Εξεταστικής Επιτροπής στην προγραμματισμένη ημε¬ 
ρομηνία Δημόσιας Παρουσίασης των Μεταπτυχιακών 
Εργασιών. Η ολοκλήρωση και παρουσίαση των μεταπτυ¬ 
χιακών εργασιών γίνεται σε 3 περιόδους μετά το τέλος 
των δύο διδακτικών εξαμήνων: 

(1 η) το Φεβρουάριο, (2η) τον Ιούνιο και (3η) το Νο¬ 
έμβριο. 

Επιπλέον παράταση ΔΕΝ προβλέπεται παρά μόνο για 
λόγους υγείας. 

Όποιος μεταπτυχιακός φοιτητής δεν έχει ολοκληρώσει 
μέχρι και την 3η περίοδο παραπέμπεται στη ΣΕ, η οποία 
εξετάζει κατά περίπτωση, την παράταση και προθεσμία 
υποβολής της Μεταπτυχιακής Εργασία κατά ένα ή δυο 
εξάμηνα. 

Αξιολόγηση Μεταπτυχιακής Εργασίας 
Μετά το πέρας της δημόσιας υποστήριξης της με¬ 
ταπτυχιακής εργασίας από τον μεταπτυχιακό φοιτητή, 
αξιολογείται από τα μέλη της εξεταστικής επιτροπής και 
βαθμολογείται με την κλίμακα 0-10. Η αξιολόγηση γίνε¬ 
ται στα εξής σημεία: 

- Θέμα 

- Περιεχόμενο 

- Παρουσίαση 

Αν η μεταπτυχιακή εργασία θεωρηθεί ως μη ικανο¬ 
ποιητική και βαθμολογηθεί κάτω της βάσης 5, τότε η 
τριμελής επιτροπή αναπέμπει τον μεταπτυχιακό φοι¬ 
τητή είτε: 

- Συνολικά, για την διόρθωση του κειμένου και την εκ 
νέου υποστήριξη της εργασίας 

- Μερικά, για την διόρθωση του κειμένου (χωρίς νέα 
υποστήριξη) και την εκ νέου υποβολή της εργασίας σε 
συγκεκριμένο χρονικό πλαίσιο 

Η τριμελής επιτροπή μπορεί να ζητήσει την βελτίωσή 
της εργασίας, την τροποποίηση ορισμένων τμημάτων 
ή την ριζική αναμόρφωσή της. Στην τελευταία αυτή 
περίπτωση, η επιτροπή ορίζει συγκεκριμένο χρονικό 
πλαίσιο μέσα στο οποίο πρέπει να έχει επανυποβληθεί 
η μεταπτυχιακή εργασία, τροποποιημένη σύμφωνα με 
τις υποδείξεις της. 

Παραδοτέα για τη μεταπτυχιακή εργασία 
Υποβολή εκθέσεων προόδου προς τον επιβλέποντα 
καθηγητή (κατόπιν συνεννόησης) 

Μεταπτυχιακή εργασία, η έκταση της οποίας (χωρίς 
τη βιβλιογραφία) θα πρέπει να είναι από 10.000 -18.000 
λέξεις Η μεταπτυχιακή εργασία στην τελική της μορφή 
υποβάλλεται προς έγκριση στη ΣΕ περίπου μια εβδομά¬ 
δα πριν από την εξέταση της 
Δημόσια παρουσίαση της εργασίας και αξιολόγηση 
Εφόσον η εργασία κριθεί ικανοποιητική, υποβάλλε¬ 
ται σε 3 αντίτυπα (2 αντίτυπα και 1 Έϋ με την εργασία 

σε ενιαίο αρχείο μορφής ννοιτί ή ράί στη Γραμματεία 
Μεταπτυχιακών Σπουδών του Τμήματος Ιατρικής και 1 
αντίτυπο και 1 Έϋ στη Γραμματεία του ΠΜΣ ΕΕΘΠΕΝ). 

Η εργασία αναρτάται στον δικτυακό τόπο του ΠΜΣ. 

4. Αξιολόγηση των ΜΦ 

Η αξιολόγηση των ΜΦ γίνεται με δύο τρόπους: 

Κατά τη διάρκεια του εξαμήνου, με την εκπόνηση ερ¬ 
γασιών που τους αναθέτει ο εκάστοτε διδάσκων. 

Στο τέλος των δύο διδακτικών εξαμήνων με γραπτές 
εξετάσεις, με εκπόνηση εργασίας ή/και προφορική εξέ¬ 
ταση που ορίζει ο υπεύθυνος του κάθε μαθήματος ΠΜΣ/ 
ΕΕΘΠΕΝ. 

Ο τελικός βαθμός του ΜΔΕ συνυπολογίζεται από το 
βαθμό του Α'εξαμήνου (1/3), του Β εξαμήνου (1/3) και 
το βαθμό της μεταπτυχιακής εργασίας (1/3). 

Η αξιολόγηση των επιδόσεών τους γίνεται με βαθμο¬ 
λογική κλίμακα η οποία έχει ως εξής: 

8.50 -10 ή 85 -100 = Άριστα 

7.00 - 8.49 ή 70 - 84.9 = Λίαν Καλώς 

5.00 - 6.99 ή 50 - 69.9 = Καλώς 

Αν ο μεταπτυχιακός φοιτητής αποτύχει στην εξέταση 
μαθήματος ή μαθημάτων, ούτως ώστε σύμφωνα με όσα 
ορίζονται στον Κανονισμό Μεταπτυχιακών Σπουδών 
θεωρείται ότι δεν έχει ολοκληρώσει επιτυχώς το πρό¬ 
γραμμα, εξετάζεται, ύστερα από αίτησή του, από τριμελή 
επιτροπή μελών Δ.Ε.Π. της Σχολής, οι οποίοι έχουν το 
ίδιο ή συναφές γνωστικό αντικείμενο με το εξεταζόμενο 
μάθημα και ορίζονται από τη Συνέλευση τουΤμήματος. 
Απάτην επιτροπή εξαιρείται ο υπεύθυνος της εξέτασης 
διδάσκων. 

5. Π ροϋποθέσεις για τη λήψη Διπλώματος Μεταπτυχι¬ 
ακών Σπουδών (Δ.Μ.Σ.) 

Ο Μεταπτυχιακός Φοιτητής θεωρείται ότι περάτωσε 
επιτυχώς τις σπουδές του και του απονέμεται ΔΜΣ εφ' 
όσον: 

Α. Εξεταστεί επιτυχώς στα απαιτούμενα μαθήματα 
(3 μαθήματα στο πρώτο εξάμηνο και 3 μαθήματα στο 
δεύτερο εξάμηνο) 

Β. Εξεταστεί επιτυχώς στη Μεταπτυχιακή Εργασία 

Γ. Ο ελάχιστος αριθμός των πιστωτικών μονάδων 
(Ε(ΙΤ5) που έχει αποκομίσει να είναι 90 

Δ. Έχει ολοκληρώσει τα τρία εξάμηνα σπουδών του 
προγράμματος 

Άρθρο 6 

Ακαδημαϊκές υποχρεώσεις ΜΦ 

Οι ΜΦ είναι υποχρεωμένοι: 

• Να παρακολουθούν όλες τις διαλέξεις των μαθημά¬ 
των. Με την εξαίρεση αποδεδειγμένης ασθένειας, απου¬ 
σίες δεν δικαιολογούνται. Εφόσον παρατηρηθεί ότι το 
σύνολο δικαιολογημένων απουσιών τους ξεπερνά τη μία 
ενότητα (συνήθως αντιστοιχεί σε 4-ωρη διδασκαλία 1 
ημέρας) ανά μάθημα εξαμήνου, απόφαση για την πιθα¬ 
νότητα επανάληψης του μαθήματος ή άσκησης σε ημέρα 
εφημερίας ή επιβολής κυρώσεων θα ληφθεί από την ΣΕ. 

• Να εφοδιάζονται εγκαίρως, με δική τους ευθύνη, με 
τα απαραίτητα συγγράμματα και φωτοτυπίες επιστημο¬ 
νικών άρθρων που καλύπτουν τη διδακτέα ύλη. 

• Να υποβάλλουν μέσα στις προβλεπόμενες προθεσμί¬ 
ες τις εργασίες που τους έχουν ανατεθεί για το κάθε μά¬ 
θημα. 


• Να προσέρχονται στις προβλεπόμενες εξετάσεις. 

Η μη τήρηση των παραπάνω αποτελεί βάση απορρι¬ 
πτικού βαθμού για μαθήματα ή διαγραφής του μεταπτυ¬ 
χιακού φοιτητή από το πρόγραμμα, μετά από εισήγηση 
του υπεύθυνου καθηγητή και σχετική απόφαση της ΣΕ 
και της Συνέλευσης. 

Φοιτητές μερικής απασχόλησης (ρΒίΤ-ΐίιτίθ) δεν γίνο¬ 
νται δεκτοί. 

Φοιτητής που θα επανέλθει από αναστολή φοίτησης 
είναι υποχρεωμένος να παρακολουθήσει όλα τα μα¬ 
θήματα, σεμινάρια, πρακτικές ασκήσεις κ.λ.π., στα οποία 
δεν είχε αξιολογηθεί επιτυχώς πριν από τη αναστολή 
της φοίτησης του. Ο μεταπτυχιακός φοιτητής ο οποίος 
λαμβάνει αναστολή φοίτησης, εξακολουθεί να υπάγεται 
στο καθεστώς φοίτησής του έτους εγγραφής του ως με¬ 
ταπτυχιακού φοιτητή. 

Άρθρο 7 

Δικαιώματα των ΜΦ 

1. Αναστολή φοίτησης 

Οι μεταπτυχιακοί φοιτητές έχουν δικαίωμα να ζη¬ 
τήσουν, με αίτησή τους, αναστολή της φοίτησης. Η 
αναστολή της φοίτησης χορηγείται με απόφαση της 
ΣΕ και της Συνέλευσης, για αποδεδειγμένα σοβαρούς 
λόγους, μόνο μια φορά και δεν μπορεί να είναι με¬ 
γαλύτερης διάρκειας των δύο ακαδημαϊκών εξαμή¬ 
νων ούτε μικρότερης του ενός εξαμήνου. Αναστολή 
φοίτησης περισσότερο από δύο ακαδημαϊκά εξάμηνα 
θα μπορούσε να εξετασθεί μόνο σε εξαιρετικές πε¬ 
ριπτώσεις παρατεταμένης ασθένειας που πιστοποι¬ 
είται από δημόσιο φορέα και μετά από συνεκτίμηση 
των προβλεπομένων κατά τη δεδομένη περίοδο δι¬ 
αδικαστικών ενεργειών και απόφαση της ΣΕ και της 
Συνέλευσης. Ο χρόνος αναστολής φοίτησης δεν προ- 
σμετρώνται στην προβλεπόμενη ανώτατη διάρκεια 
κανονικής φοίτησης. 

Προβλέψεις για φοιτητές με αναπηρία εξειδικεύονται 
σύμφωνα με τις ειδικές εκάστοτε εκπαιδευτικές ανάγκες. 

2. Υποτροφίες 

Το Πρόγραμμα προβλέπεται να παρέχει έναν αριθμό 
υποτροφιών σε μεταπτυχιακούς φοιτητές, μετά από πρό¬ 
ταση της Συντονιστικής Επιτροπής του Προγράμματος 
και απόφαση των αρμόδιων οργάνων του Τμήματος 
Ιατρικής και του Πανεπιστημίου Κρήτης. Προβλέπεται 
επίσης η δυνατότητα τμηματικής καταβολής των διδά¬ 
κτρων. 

Η αίτηση για απαλλαγή από τα τέλη φοίτησης υποβάλ¬ 
λεται ύστερα από την ολοκλήρωση της εγγραφής των 
φοιτητών στο πρόγραμμα τον Σεπτέμβριο. 

Το συνολικό ποσό της υποτροφίας θα διατίθεται ισό¬ 
ποσα σε έως 3 μεταπτυχιακούς φοιτητές, αποκλειστικά 
και μόνο με τη μορφή (μερικής ή ολικής) απαλλαγής 
διδάκτρων. 

Η επιλογή των υποτρόφων γίνεται με καθαρά οικονομι- 
κά/κοινωνικά κριτήρια και θα βασιστεί στο σύστημα μο- 
ριοδότησης για τη σίτιση και στέγαση των προπτυχιακών 
και μεταπτυχιακών φοιτητών και υποψηφίων διδακτό¬ 
ρων του Πανεπιστημίου Κρήτης. 

Άρθρο 8 

Διδάσκοντες 

Οι διδάσκοντες στο Π.Μ.Σ. προέρχονται κατά εξή¬ 
ντα τοις εκατό (60%) τουλάχιστον από μέλη Δ.Ε.Π. και 
Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσαντα μέλη Δ.Ε.Π. 
του οικείου Τμήματος ή διδάσκοντες σύμφωνα με το 
π.δ. 407/1980 (Α 112) ή το άρθρο 19 του ν. 1404/1983 
(Α' 173) ή την παρ. 7 του άρθρου 29 του ν. 4009/2011. 
Όλοι οι διδάσκοντες πρέπει να είναι κάτοχοι διδακτορι¬ 
κού διπλώματος, εκτός αν το γνωστικό τους αντικείμενο 
είναι εξαιρετικής και αδιαμφισβήτητης ιδιαιτερότητας 
για το οποίο δεν είναι δυνατή ή συνήθης η εκπόνηση 
διπλωματικής εργασίας. 

Για την υλοποίηση του Προγράμματος θα απασχολη¬ 
θούν μέλη ΔΕΠ του Τμήματος Ιατρικής, ομότιμοι καθη¬ 
γητές και αφυπηρετήσαντα μέλη Δ.Ε.Π. σύμφωνα με όσα 
ορίζονται στην παρ. 8 του άρθρου 16 του ν. 4009/2011 
και υπάγονται στις διατάξεις των παραγράφων 3 και 4 
του ν. 4485/2017, και επιλεγμένο επιστημονικό προσω¬ 
πικό του Π ΑΓΝΗ (κάτοχοι διδακτορικού διπλώματος με 
γνωστικό αντικείμενο σχετιζόμενο με θέματα επείγου¬ 
σας και εντατικής θεραπείας). Επίσης δύναται να διδά¬ 
ξουν ως συνεργάτες επιστήμονες, κάτοχοι διδακτορικού 
διπλώματος με εμπειρία και γνώση στο αντικείμενο του 
Προγράμματος καθώς και άλλες κατηγορίες διδασκό¬ 
ντων σύμφωνα με τις διατάξεις του άρθρου 36 του 
ν. 4485/2017. 

Άρθρο 9 

Αξιολόγηση προγράμματος 

Αξιολόγηση μαθημάτων και διδασκόντων 

Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Π.Μ.Σ.. Ο 
απολογισμός κατατίθεται στο οικείο Τμήμα, στο οποίο 
ανήκει το Π.Μ.Σ. Η ΣΕ συζητά τον αναλυτικό απολογισμό 
του ερευνητικού και εκπαιδευτικού έργου του προγράμ¬ 
ματος και προτείνει βελτιώσεις ή παρεμβάσεις για την 
αποδοτικότερη λειτουργία του. 

Το ΠΜΣ θα αξιολογείται ανά πενταετία από εξαμελή 
Επιστημονική Συμβουλευτική Επιτροπή βάσει του άρ¬ 
θρου 44 του ν. 4485/2017. 

Κριτήρια αξιολόγησης 

Αναλυτικά, κριτήρια βάσει των οποίων αξιολογείται 
το Πρόγραμμα είναι: 

• Η εσωτερική αξιολόγηση του προγράμματος. Οι φοι¬ 
τητές αξιολογούν βάσει αναλυτικού ερωτηματολογίου 
χωριστά την κάθε ενότητα του μαθήματος μετά το πέρας 
της ημερήσιας διδακτικής διαδικασίας. Στην αξιολόγηση 


αυτή καταγράφεται η ικανοποίηση των φοιτητών και των 
αποφοίτων από τα επιμέρους προσφερόμενα μαθήμα¬ 
τα/δραστηριότητες του ΠΜΣ. 

• Η αξιολόγηση από τους διδάσκοντες σε τακτά χρο¬ 
νικά διαστήματα η οποία συζητείται κατά τη διάρκεια 
των γενικών συνελεύσεων της συντονιστικής επιτροπής 
με στόχο την κατάλληλη τροποποίηση - βελτιστοποί¬ 
ηση του προγράμματος. Η προσφορά/ απόδοση του 
διδακτικού προσωπικού και η βελτιστοποίηση των υλι- 
κοτεχνικών υποδομών αποτελούν μια συνεχή/αποτε¬ 
λεσματική διαδικασία αξιολόγησης/αναβάθμισης του 
προγράμματος. 

• Από τα ποσοστά συμμετοχής/παρακολούθησης του 
προγράμματος των δραστηριοτήτων του ΠΜΣ και τις 
αντίστοιχες βαθμολογίες των φοιτητών σε εργασίες - 
φροντιστήρια - εξετάσεις. 

• Από τον αριθμό των αιτήσεων από ενδιαφερομένους 
που προσελκύει η προκήρυξη του προγράμματος και τη 
μέση διάρκεια φοίτησης για την απόκτηση του μάστερ. 

• Από τη διασύνδεση του απονεμόμενου τίτλου στους 
απόφοιτους με την αγορά εργασίας. 

• Από το ποσοστό των μεταπτυχιακών εργασιών που 
γίνονται σε συνεργασία με άλλους φορείς (ερευνητικά 
ιδρύματα/επιστημονικούς φορείς εσωτερικού εξωτερι¬ 
κού) και αν υπάρχει πρακτική άσκηση σε τέτοιους φορείς. 

• Από τη διασύνδεση με την έρευνα όπως αποτυπώ- 
νεται στιςδημοσιεύσεις/ανακοινώσειςσε συνέδρια/πα¬ 
τέντες που προέκυψαν από μεταπτυχιακές εργασίες και 
ερευνητικά προγράμματα στα οποία συμμετείχαν οι ΜΦ 
του προγράμματος μέσω της μεταπτυχιακής εργασίας ή 
της πρακτικής άσκησης ή των ΓοΐΒΐίοπε. 

• Από την προβλεπόμενη εξωτερική αξιολόγηση του 
προγράμματος 

Άρθρο 10 
Τέλη φοίτησης 

Για την παρακολούθηση του ΠΜΣ προβλέπεται η κα¬ 
ταβολή διδάκτρων. 

Το κόστος λειτουργίας του Προγράμματος θα καλυ¬ 
φθεί από τέλη φοίτησης, χορηγίες, δωρεές και ερευ¬ 
νητικά προγράμματα. Τα τέλη φοίτησης ανέρχονται σε 
2.400€. 

Τα δίδακτρα καταβάλλονται τμηματικά σε περιόδους 
που ορίζει η Συνέλευση μετά από εισήγηση της Συντο¬ 
νιστικής Επιτροπής του ΠΜΣ σε τραπεζικό λογαριασμό 
που θα υποδειχθεί από το φορέα διαχείρισης του Πανε¬ 
πιστημίου Κρήτης. 

Σε κάθε περίπτωση οριστικής αποχώρησης δεν επι- 
στρέφονται καταβληθέντα δίδακτρα, ούτε καταβάλλο¬ 
νται εκ νέου. Φοιτητής ο οποίος δεν έχει εξοφλήσει πλή¬ 
ρως τις οικονομικές του υποχρεώσεις μέχρι την έναρξη 
της εξεταστικής περιόδου κάθε εξαμήνου αποκλείεται 
από τη συμμετοχή του στη συγκεκριμένη εξεταστική 
περίοδο. Σε κάθε περίπτωση, φοιτητής, ο οποίος δεν 
έχει ανταποκριθεί στις οικονομικές του υποχρεώσεις, δε 
δικαιούται ούτε να συμμετάσχει στην ορκωμοσία ούτε 
να του χορηγηθεί βεβαίωση για επιτυχή ολοκλήρωση 
σπουδών. 

Άρθρο 11 
Διάφορα 

1. Τύπος παραρτήματος διπλώματος βάσει του 
ν. 3374/2005. 

Αυτός προσδιορίζεται από τα αρμόδια όργανα του 
Ιδρύματος και εκδίδεται υποχρεωτικά στην Ελληνική και 
στην Αγγλική γλώσσα. 

2. Γραμματειακή υποστήριξη 

Εκτός απάτη Γραμματεία Προγραμμάτων Μεταπτυχια¬ 
κών Σπουδών του Τμήματος Ιατρικής του Πανεπιστημίου 
Κρήτης που θα επιλαμβάνεται διαφόρων θεμάτων της 
λειτουργίας του ΠΜΣ«ΕΕΘΠΕ» (εγγραφές φοιτητών, τή¬ 
ρηση φακέλων βαθμολογίας, χορήγηση πτυχίων, κ.λπ.) 
θα λειτουργεί και Γραμματεία της Συντονιστικής Επιτρο¬ 
πής του Προγράμματος. 

Η Γραμματεία της Συντονιστικής Επιτροπής του Προ¬ 
γράμματος θα διεκπεραιώνει τρέχοντα θέματα που 
αφορούν στο διδακτικό προσωπικό, στους μεταπτυ¬ 
χιακούς φοιτητές, στο πρόγραμμα σπουδών, στις επα¬ 
φές με τις διάφορες υπηρεσίες και τα συνεργαζόμενα 
ιδρύματα. 

3. Περιορισμοί 

Δίπλωμα Μεταπτυχιακών Σπουδών δεν απονέμεται σε 
φοιτητή του οποίου ο τίτλος σπουδών πρώτου κύκλου 
από ίδρυμα της αλλοδαπής δεν έχει αναγνωριστεί από 
το Διεπιστημονικό Οργανισμό ΑναγνώρισηςΤίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα 
με το ν. 3328/2005 (Α'80). 


4. Κατάλογος με συντομογραφίες. 


ΕΘΤ5 

Ευι-ορθθπ ΟθάίΐΤι-θηδίθΓ 5γ5ίθΐη 

Ευρωπαϊκό Σύστημα Μεταφοράς και Συσσώ¬ 
ρευσης Πιστωτικών Μονάδων 

ΑΕΙ 

Ανώτατα Εκπαιδευτικά Ιδρύματα (Πανεπιστήμια 
+ ΤΕΙ) 

(Α)ΤΕΙ 

(Ανώτατα) Τεχνολογικά Εκπαιδευτικά Ιδρύματα 

ΔΕΠ 

Διδακτικό Ερευνητικό Προσωπικό 

ΔΟΑΤΑΠ 

Διεπιστημονικός Οργανισμός Αναγνώρισης Τίτ¬ 
λων Ακαδημαϊκών και Πληροφόρησης 

ΔΜΣ 

Δίπλωμα Μεταπτυχιακών Σπουδών 

Ε.ΔΙ.Π 

Εργαστηριακό Διδακτικό Προσωπικό 

Ε.Ε.Π 

Ειδικό Εκπαιδευτικό Προσωπικό 

Ε.Τ.Ε.Π 

Ειδικό Τεχνικό Εργαστηριακό Προσωπικό 

ΜΦ 

Μεταπτυχιακός Φοιτητής - Μεταπτυχιακοί Φοι¬ 
τητές 

ΜΕΘ 

Μονάδες Εντατικής Θεραπείας 

ΠΜΣ 

Πρόγραμμα Μεταπτυχιακών Σπουδών 

ΣΕ 

Συντονιστική Επιτροπή 

ΤΕΠ 

Τμήματα Επειγόντων Περιστατικών 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 13 Ιουνίου 2018 

Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























